Sednica SKGO: Kako naći odgovor na pandemiju COVID-a, upravljanje krizom i moguće posledice - juGmedia\nSednica SKGO: Kako naći odgovor na pandemiju COVID-a, upravljanje krizom i moguće posledice\nPrva konstitutivna sednica Odbora za zdravlje i socijalnu politiku, kao i druga zajednička sednica Odbora za ekonomski razvoj i Odbora za zdravlje i socijalnu politiku održava se danas i sutra u Prolom Banji, a ispred opštine Medveđa, kao član Odbora prisustvovao je i uzeo učešće predsednik opštine doktor Nebojša Arsić.\nNa prvoj sednici na dnevnom redu bilo je donošenje Odluke o broju, delokrugu i funkcionisanju Odbora SKGO, i predlog Pravilnika za odbore SKGO.\nĐorđe Staničić, generalni sekretar Stalne konferencije gradova i opština je pred Odborom predstavio strukturu i delovanje Odbora za zdravlje i socijalnu politiku.\nTakođe, predstavljeni su rezultati rada Odbora u prethodnom periodu i strateški pravci delovanja SKGO u oblastima zdravlja i socijalne politike.\nProgramski deo sednice obuhvatao je predstavljanje Pravilnika o dodatnoj finansijskoj podršci porodicama sa decom, socijalnoj zaštiti i usvojeni programi javnog zdravlja.\nNa radnom delu sednice bilo je reči kako naći odgovor na pandemiju COVID-a u JLS, upravljanje krizom i moguće posledice, kao i pravci delovanja Odbora u predstojećem mandatu – plan rada Odbora i preporuke za SKGO.\nOdbor za zdravlje i socijalnu politiku je inače stalni oblik delovanja SKGO za razmatranje pitanja iz oblasti: zdravlja (primarne zdravstvene zaštite, zaštite prava pacijenata, javnog zdravlja na lokalnom nivou), socijalne politike i socijalne inkluzije na lokalnom nivou, socijalnog dijaloga, zapošljavanja, bezbednosti i zdravlja na radu i međuopštinske saradnje u delokrugu odbora.\nPrivremena izmena režima saobraćaja kod glavne Pošte u Leskovcu\nLKC: Nagrada Katarini Zlatanović iz Medicinske škole za najkreativniji odgovor o mogućem čarobnom štapiću\nUčenica Medcinsike škole Katarina Cvetanović dobila je blutu zvučnik na poklon od Leskovačkog kulturnog ventra (LKC), za najkreativniji odgovor na…\nVakcinisao se gradonačelnik Leskovca – VIDEO\nGradonačelnik Leskovca Goran Cvetanović primio je Fajzerovu vakcinu protiv korona virusa. On se na ovaj korak odlučio danas kada jje krenula vakcinacija…\nSledeće nedelje novi sastanak Kriznog štaba i donošenje novih mera\nLokalni krizni štabovi mogu da donose individualne odluke, ali Beograd s obzirom na svoju veličinu te odluke donosi zajedno sa Republičkim kriznim…


srbijasport.net - Vesti - Rukomet - Rukometni klub Železničar odustao od Evrope\nSreda, 16.06.2021 04:37\nRK Železničar: "U tom tamnom vilajetu u kome smo se našli, gde gubimo kakvu god odluku da donesemo"; foto: JV / Vanja Keser\n"Život se sastoji od svakodnevnih teških odluka, a mi smo bili prinuđeni da donesemo najtežu", počinje saopštenje Rukometnog kluba Železničar u kom se navodi da je, zbog epidemiološke situacije u Srbiji i Evropi, ali i zbog činjenice da klub nema odgovarajući teren za evropske mečeve, odlučeno da niški tim odustane od EHF kupa.\nŽelezničar je ove sezone bio jedina ekipa u muškom rukometu koja je predstavljala Srbiju u Evropi, ali, nažalost neće imati priliku da zaigra na terenu. Kako navode u saopštenju kluba, "bili su preponosni na činjenicu da predstavljaju Srbiju i Niš na međunarodnoj sceni, što je privilegija koju su zaslužili rezultatima i igrama na terenu, zato su se, uostalom, i prijavili za nastup u EHF kupu za sezonu 2020/21".\nSa druge strane, poslednjih dana suočili smo se sa nepredviđenim okolnostima. Jedan naš prvotimac, nakon izraženih simptoma, pozitivno je testiran na virus Kovid-19, što nas je, uprkos, na sreću, negativnim rezultatima svih ostalih članova prvog tima, nateralo na dodatne mere predostrožnosti. Adaptiranjem hale "Čair" u privremenu KOVID bolnicu, ostali smo bez jedine dvorane koja ispunjava uslove za odigravanje međunarodnih utakmica, samim tim i bez mogućnosti da igramo na domaćem terenu najmanje u dve runde takmičenja, što u priličnoj meri oduzima smisao nadmetanju i stavlja nas u neravnopravan položaj u odnosu na rivale - navodi se u saopštenju.\nOdluka da se odustane od evropskih mečeva nije doneta lako, stoji u saopštenju.\nU tom tamnom vilajetu u kome smo se našli, gde gubimo kakvu god odluku da donesemo, teška srca doneli smo onu koja nije u duhu sporta i tradicije našeg kluba, ali jeste racionalna u kontekstu aktuelne katastrofalne epidelmiološke situacije, čak 11 otkazanih (do ovog momenta) od 19 predviđenih okršaja drugog kola EHF kupa i neizvesnosti koja lebdi nad sudbinom brojnih sportskih takmičenja na našem kontinentu – da odustanemo od predstojećeg dvomeča sa ekipom Sport Toto iz Ankare - piše.\nNa kraju saopštenja iz kluba navode da se nadaju da će "pošast koja je snašla čovečanstvo uskoro postati ružan san, da će se život, a i sport vratiti normalnim tokovima i da će već sledeće sezone, bez ikakvih prepreka, ukoliko to ponovo zasluže na terenu, nastupiti u evropskom takmičenju".\nRukomet Muškarci ARKUS liga - grupa B Železničar 1949 Srbija Nišavski okrug Niš-Medijana Niš


Časopis Industrija :: Novi virtuelni vizir kompanije Bosch znatno poboljšava bezbednost i udobnost\n Dr Štefan Berns: „Neke od najjednostavnijih inovacija imaju najveći uticaj, a virtuеlni vizir menja način na koji vozači vide put.“\nBosch usavršava bezbednost i udobnost, stavljajući jednu od najzanemarenijih unutrašnjih komponenti u centar pažnje, a to je vizir za zaštitu od sunca. Izazivajući privremenu zaslepljenost sunce izaziva dva puta više automobilskih nezgoda od bilo koje druge vremenske prilike.\nBosch nudi rešenje pomoću revolucionarnog virtuelnog vizira, transparentnog LCD-a i intuitivne kamere koja kompletno zamenjuje tradicionalni vizir za zaštitu od sunca. U prvom usavršenom viziru u poslednjih sto godina Bosch tehnologija\nkoristi pametne algoritme da intuitivno blokira odbleske sunca, ali ne i put pred vama.\n„Većini vozača širom sveta komponenta vizira koju sada poznajemo nije dovoljna za zaštitu od opasnih odblesaka sunca – posebno u zoru i u sumrak kada sunce znatno može da oslabi vid vozača“, rekao je dr Štefan Berns, predsednik za\nBosch Car Multimedia. „Neke od najjednostavnijih inovacija imaju najveći uticaj, a virtuelni vizir menja način na koji vozači vide put.“ Virtuelni vizir, koji je proglašen za najbolju inovaciju na dodeli nagrada za inovacije CES 2020, predstavljen je na sajmu CES u Las Vegasu.\nVirtuelni vizir je dobio i nagradu na takmičenju na kojem učestvuju proizvodi iz 28 kategorija. Virtuelni vizir dobio je nagradu za najbolju inovaciju u kategoriji sistema zabave i bezbednosti u vozilu jer je dobio najviše ocene žirija koji se sastojao od projektanata, inženjera i stručnjaka u oblasti tehnoloških medija.\nVizir za zaštitu od sunca spreman za budućnost Virtuelni vizir povezuje LCD panel sa vozačem ili kamerom koja nadgleda vozača kako bi pratio senku koju sunce baca na lice vozača. Sistem koristi veštačku inteligenciju kako bi locirao vozača na slici koja se dobija sa kamere okrenute ka vozaču.\nVizir takođe koristi veštačku inteligenciju da bi odredio orijentire na licu – uključujući poziciju očiju, nosa i usta – kako bi mogao da prepozna senke na licu. Algoritam analizira vidno polje vozača, potamnjujući samo deo na displeju kroz koji svetlo dopire u oči vozača. Ostatak displeja ostaje providan, te tako više ne zaklanja veliki deo vidnog polja vozača.\nInovacija iz kante za reciklažu Od originalne ideje i faze koncepta, do testiranja i izrade prototipa, virtuelni vizir predstavlja rešenje odozdo nagore koje je omogućila kultura inovacija uspostavljena u kompaniji Bosch.\nZaposleni se podstiču da primenjuju lean startap metodologije kako bi potvrdili koristi za kupce, tržišni potencijal i održivost novih ideja, koje onda vrednuju kolege i odobravaju se za razvoj.\n„Izgradili smo kulturu koja omogućava osnaživanje naših zaposlenih tako što ih podstiče da upravljaju procesima“, rekao je Mike Mansueti, predsednik kompanije Bosch u Severnoj Americi. Virtuelni vizir razvio je tim u Severnoj Americi u okviru međunarodnih inovativnih aktivnosti kompanije. „Kao globalni dobavljač u oblasti tehnologije, razumemo da inovacija može da dođe sa bilo kog nivoa organizacije i želimo da se inovacije razvijaju."\n„Poput mnogih ideja u ranoj fazi, i mi smo radili sa ograničenim kapitalom i resursima“, rekao je Zink. „Originalni prototip koji smo koristili za prvo predstavljanje koncepta bio je napravljen od LCD monitora koji smo našli u kantiza reciklažu.“


Jak vjetar, snijeg i klizišta prijete stanovništvu u planinskim predjelima Srbije -- Zemaljske promjene -- Sott.net\nDjeca spašena iz snijega\nGovoreći o problemima sa strujom, Marić je rekao da oni postoje na teritoriji zapadne Srbije, u užičkom i šabačkom kraju, Prijepolju, Zlatiboru, Arilju, odnosno svugdje gdje je padao vlažan i težak snijeg, koji je obarao stubove.\nZbog snijega su dva autobusa iz Kragujevca, koja su dolazila na Taru prevozeći djecu na rekreativnu nastavu, ostala zametena u snijegu na pola puta između Kremne i Tare.\nSvi mališani su smješteni u hotel, zbrinuti i nahranjeni, ali je, kako je rekao Milan Lazović, upravnik hotela "Omorika" na Tari, drugi autobus još zameten.\nSaobraćaj na putu Jošenička Banja - Kopaonik otežan je zbog jakog vjetra, koji stvara smetove, vozila se sporo kreću i stvaraju se kolone, u kojima ima i nekoliko autobusa u kojima su se nalazili putnici.\nPlaninari zameteni na Komovima\nŠestero planinara iz Srbije i Bosne i Hercegovine, koji su zameteni na Komovima u Crnoj Gori, smješteni su u jednoj vikend kućici na lokalitetu Štavna, prenio je Radio Crne Gore.\nNa stranicama tog radija navodi se da planinari imaju hrane za 10 dana, a da će se u ponedeljak znati kada će biti oslobođeni iz snježne blokade, pošto je na Komovima pao snijeg visine do dva metra.\nOpština Andrijevica nema opremu da dođe do planinara, zbog čega će se morati sačekati smirivanje vremena, navodi Radio Crne Gore, dodajući da su planinari na Komove krenuli prošle nedjelje.


ITS na konferenciji o razvoju privrede i društva | ITS visoka škola, Beograd\nITS na konferenciji o razvoju privrede i društva\nU sredu, 16. novembra, profesor ITS-a, dr Bojan Ristić, bio je učesnik panela Obrazovanje i nauka kao pokretač ka budućnosti, održanog u okviru Foruma naprednih tehnologija – Potencijali Grada Niša.\nIdeja organizatora foruma je da okupi aktivne stejkholdere na polju naprednih tehnologija u oblasti privrede, nauke i obrazovanja. Takođe, na forumu je naznačen i problem nedostatka zadovoljavajuće komunikacije i saradnje između institucija sistema, istraživačko-razvojnih i obrazovnih institucija sa proizvodnim sektorom. Kompanija Comtrade prepoznata je kao važan partner i učesnik u organizaciji ovog događaja.\nDrugog dana foruma, 16. novembra, u okviru Foruma organizovan je Specijalizovani sajam zapošljavanja i profesionalne orijentacije. Direktor ITS-a, dr Bojan Ristić, u okviru panela govorio je na temu „Nacionalni okvir kvalifikacija u funkciji razvoja privrede i društva.”\nSajam je pružio mogućnost direktnog susreta tražioca zaposlenja sa predstavnicima kompanija koje posluju u oblasti naprednih tehnologija. Isteknute su prednosti ITS-a u tom kontekstu, s obzirom da radi u sastavu velike privredne organizacije, kompanije Comtrade.\nS obzirom na to da je potreba za kadrovima iz oblasti informacionih tehnologija i naprednih tehnologija u konstantnom porastu, na sajmu profesinalne orijentacije budući učenici srednjih škola kao i budući studenti fakulteta i viših škola bili su u prilici da iz prve ruke dobiju informacije o sticanju obrazovanja iz ovih oblasti.


Integrisanje Albanaca usko povezano sa vladom u Beogadu, Bujanovac most te veze (video&foto) | Portali Informativ - Titulli\nMediat Sociale27208 Shpërndaj këtë artikull\nNga Redaksia 27.04.2016 11:38\nAlbanci Bujanovca, Preševa i Medveđe u novom sazivu Skupštine Srbije biće zastupljeni jednim narodnim poslanikom.\nFatmir Hasani, novoizabrani poslanik u izborima 24. aprila, koji će se zalagati za interese Albanaca, kaže za portal Titulli.com da ga očekuju brojni politički izazovi.\n„Postoji mogućnost da uoči pristupanja Srbije u Evropskoj Uniji (EU) potražimo sva naša prava kao Albanska manjinska zajednica. Naš fokus biće i na ekonomskom razvoju, na smanjenje nezaposlenosti, probleme koje imamo u prosveti, integrisanje Albanaca u državnim organima, kao i demilitarizacija i decentralizacija regiona“, kaže Hasani za portal Titulli.com.\nPredsednik ogranka Srpske napredne stranke (SNS) u Bujanovcu, Nenad Mitrović, koji je bio narodni poslanik u prošlom sazivu srpskog parlamenta u izjavi za Titulli.com kaže da se problemi Albanaca treba izneti na pravom mestu, a to mesto, prema njemu, je narodna skupština Srbije.\n„Ja mislim da Partija za Demokratsko Delovanje (PDD) i njihovi partneri u koaliciji žele iskrenu integraciju Albanaca u državnom sistemu Republike Srbije preko legitimnih organa“, kaže Mitrović za Titulli.\nPrema Mitroviću, ako njegova partija ulazi u lokalnoj vlasti u Bujanovcu to treba da sa iskoristi kao veza između Vlade Srbije sa lokalnom samoupravom.\n„Lokalna samouprava biće partner vladi R. Srbije u rešavanju svih problema ne samo u Bujanovcu, nego u celom regionu. Svakako, ukoliko uspostavimo kvalitetnu saradnju sa vladom možemo da očekujemo i investicije i privredni razvoj, jer bez vlade ne možete ništa da uradite“, dodaje Mitrović.\nNovinar iz Bujanovca, Jeton Ismailji, kaže da zastupljenje Albanaca u Skupštini Srbije je dobra vest.\n„Dobro je da imamo opet zastupljenje u centralnom nivou. Ja smatram da ne samo poslanik nego i šire albanska politika Preševske Doline treba da bude proaktivnija u centralnom nivou, i u ovom slučaju, da bude i deo vlade, zašto da ne“, rekao je Ismailji za naš portal.\nOn naglašava da je vrlo važno da se artikulišu zahtevi koji se tiču poglavlja o manjinskim pravima i to da se radi u saradnji sa ostalim manjinama koje imaju poslanike u parlamentu.\n„Samo dobrom saradnjom sa lokalnim samoupravama, nacionalnim savetom i poslanikom mogu se postići ciljevi Albanaca Preševske Doline“, dodaje Ismailji.\nPredstavnik civilnog sektora, Fismir Jahiu, iz „Građanske inicijative“ u Bujanovcu, albanskog poslanika u parlamentu Srbije vidi kao dobar put integrisanja Albanaca u državnim organima.\nTeme na koje treba da se usredsredi poslanik, prema njegovim rečima, su prava Albanske manjine, obrazovanje i strane investicije.\n„Brojne su teme koje može izneti poslanik, posebno poglavlja koji se tiču manjinskih prava. Međutim smatram da ako se rad poslanika ne podrži od strane lokalnih vlasti, ako nemamo jedinstven albanski politički faktor, onda će biti teško, kao u obrazovanju, koja je vrlo važna, tako i za investicije koje kod nas ne dolaze kao u susednim opštinama kao što su Vranje i Vladiçin Han“, rekao je Fismir Jahiu za portal Titulli.com.\nPrema jednom delu lokalne politike i nevladinog sektora u Preševskoj Dolini neophodna je opšta mobilizacija da bi se postigao napredak u stanju Albanaca u Srbiji, integrisanje u državnim organima i poboljšanje bezbednosnog, privrednog i socijalnog stanja./Titulli.com/


NAJNOVIJA VEST: Ruske nuklearne podmornice već dežuraju kod obala SAD - WebTribune\nHome/SPEKTAR/NAJNOVIJA VEST: Ruske nuklearne podmornice već dežuraju kod obala SAD\nNAJNOVIJA VEST: Ruske nuklearne podmornice već dežuraju kod obala SAD\n25. јануара 2022.\tSPEKTAR Ostavite komentar\nNa planu jasno agresivnog stava SAD prema Rusiji, pojavile su se informacije da se najmanje dve ruske nuklearne podmornice sa nuklearnim oružjem mogu nalaziti u blizini obale Sjedinjenih Država.\nPrema nekim izveštajima, jedna od ruskih podmornica se nalazi u blizini istočne obale Sjedinjenih Država, dok je druga kod zapadne obale Sjedinjenih Država, a, pretpostavlja se, još jedna ruska podmornica može biti u vodama Arktika.\nSituacija u odnosima između SAD i Rusije je izuzetno napeta. Istovremeno, uprkos pokušajima Rusije da problem reši diplomatskim putem, Sjedinjene Države ne samo da to izbegavaju prelazeći na sve agresivnije mere, već i prete Rusiji prebacivanjem svojih trupa u istočnu Evropu i na ruske granice.\nVerovatno iz tog razloga ruske nuklearne podmornice dežuraju kod obala Sjedinjenih Država, spremajući se da odmah odgovore na sve provokacije Vašingtona.\n„Procenjuje se da se ruske podmornice nalaze kod zapadnih i istočnih obala Sjedinjenih Država. S obzirom na njihovu prikrivenost, Pentagon možda čak i ne zna gde se nalaze.\nViše je nego verovatno da se još jedna ruska podmornica nalazi na Arktiku, duboko pod ledom “, javljaju novinari Sina Military.\nDanas je nemoguće potvrditi ili demantovati ove podatke, pošto ruske nuklearne podmornice sa nuklearnim oružjem zaista dežuraju i u Tihom i u Atlantskom okeanu, verovatno udaljene ne više od hiljadu kilometara od američke obale.


„ZASADI CVET, POŽELI DOBRODOŠLICU“ - VOLONTERSKA AKCIJA U KOVINU U ORGANIZACIJI HAUSING CENTRA\nU petak, 27.jula 2012. godine održana je volonterska akcija sađenja cveća, ispred novoizgradenog objekta za socijalno stanovanje u zašticenim uslovima u Kovinu, pod nazivom “Zasadi cvet, poželi dobrodošlicu”. Akciju je organizovao Hausing centar, uz podršku Habitat for Humanity, a u njoj su učestvovali budući stanovnici novog objekta, stanovnici susednih objekata kao i saradnici iz opštine Kovin.\nCeo događaj je protekao u prijateljskoj i radosnoj atmosferi, a budući korisnici objekta za socijalno stanovanje u zašticenim uslovima u Kovinu imali su priliku da se upoznaju sa svojim komšijama i da sađenjem cveća ulepšaju ambijent ispred novih domova.\nPozivu Hausing Centra odazvalo se ukupno 40 učesnika i učestvovalo u ovoj akciji koja je trajala ceo dan. Zasađeno je 40 sadnica ruža, i oko 200 sadnica ukrasnog sezonskog cveca (begonije, dan i noć, vinka…). Članovi Hausing centra su takođe bili aktivni učesnici ovog događaja. Akcija je omogućena finansijskim sredstvima Evropske unije, iz projekat “Podrška izbeglicama i interno raseljenim licima” koji sprovodi Hausing Centar.\nSvi ucčesnici nagrađeni su prigodnim poklonima, a najvrednijima su dodeljene i zahvalnice za doprinos akciji uređenja prostora ispred njihovih domova, kao i za negovanje i uvažavanje dobrosusedskih odnosa.


Predsednik Srbije Aleksandar Vučić izjavio je 12. januara da nije siguran da je prvi teniser sveta Novak Đoković saglasan sa svim njegovim potezima, kao što i on misli da nije dovoljno odgovorno da se neko ne vakciniše.\n"Tri puta sam se vakcinisao i četvrti put ću, mislim da nije dovoljno odgovorno da se ne vakcinišete, ali neću voditi hajku protiv onih koji neće da se vakcinišu. Ne zbog glasova, nego zato što u tome pronalazim našu krivicu. Dopustili smo da nam društvene mreže različitim zavereničkim teorijama nametnu određene besmislene teme i rezultate, nismo uspeli da se izborimo sa time", kazao je Vučić za Radio televiziju Srbije (RTS).\nUpitan o situaciji sa kojom je Đoković suočen u Australiji, Vučić je rekao da je ponosan što je Beograd mogao "na profesionalan način da pomogne najboljem ili jednom od najboljih sportista Srbije svih vremena".\n"Mi smo radili svoj posao, a naš posao je da pomažemo državljanima Srbije. Mi se dugo znamo, nikada to nisam zloupotrebljavao. Dugo ne persiramo jedan drugom, nisam siguran da je on saglasan sa svime što ja radim", kazao je Vučić.\nĐoković je priznao da je prekršio pravila izolacije nakon što je prošlog meseca bio pozitivan na COVID-19, opisujući to kao "grešku u proceni".\nNjegove aktivnosti se ispituju dok vlada Australije razmatra da li da ga deportuje.\n'Očekujem da Vlada raskine sve ugovore sa Rio Tintom'\nVučić je rekao da očekuje da Vlada Srbije raskine sve ugovore sa kompanijom Rio Tinto, ali i da je njegov stav da ne treba “podilaze narodu”.\n"Ja mislim da će vlada da donese tu odluku. Mislim da bi trebalo da se donese moratorijum do kraja godine, kako država ne bi gubila šansu i novac", rekao je Vučić.\nBritansko-australijska rudarska kompanija Rio tinto planira da u Srbiji izgradi rudnik litijuma, čemu se protivi veliki broj meštana u lozničkom kraju, na zapadu Srbije gde je planirana izgradnja rudnika, kao i brojne ekološke nevladine organizacije.\nProjekat “Jadar” bio je povod za masovne proteste i blokade u više gradova širom Srbije.\nBlokade saobraćaja u Srbiji zbog rudnika litijuma\nVučić je dodao da je na tu temu razgovarao sa premijerkom Anom Brnabić i da je rekao da država nema pravo da povlači ugovore jer za to treba da obezbedi novac.\n"Morali bismo da idemo pred britanske i američke arbitraže ako odlučimo da raskinemo ugovore", naveo je Vučić.\nPremijerka Srbije Ana Brnabić izjavila je 8. januara da je Vlada blizu odluke da poništi sve što se dešava sa Rio Tintom i da se ponište sve dozvole date toj kompaniji, ali je dodala da Vlada "nije za to da predsednik Srbije Aleksandar Vučić bude protiv njihovih odluka".\n'Ne mislim da su potrebne oštrije mere'\nNa pitanje o uvođenju oštrijih mera u svetlu rasta broja novozaraženih korona virusom, Vučić je rekao da ne misli da su potrebne oštrije mere.\n"Nemoguće je zaustaviti zaražavanje. Omikron je nemoguće zaustaviti", kazao je Vučić.\nOn je naveo da je Srbija u borbi protiv korona virusa našla najbolju meru - da je obezbedila vakcine i lekove, a da je neophodno da građani budu odgovorni.\nU Srbiji je 12. januara ponovo zabeležen petocifreni broj novih slučajeva infekcije, a za petak, 14. januar je zakazana sednica Kriznog štaba Vlade Srbije, na kojoj će se razmatrati aktuelna epidemiološka situacija i eventualne nove mere.\n'Srbija ne vodi politiku Republike Srpske'\nPredsednik Srbije Aleksandar Vučić izjavio je 12. januara da se ne slaže sa sankcijama koje su Sjedinjene Američke Države (SAD) uvele članu predsedništva Bosne i Hercegovine (BiH) Miloradu Dodiku.\nVučić je rekao da Srbija i Republika Srpska “nikada nisu bliže sarađivale”, ali da Srbija “ne vodi politiku Republike Srpske”.\n“Ne moramo mi u svemu da se slažemo, Vlada Republike Srpske ima svoju politiku, mi imamo svoju. Ono što je naša obaveza, to je da pomažemo srpskom narodu i to je da pomažemo Republici Srpskoj. Imamo po tom pitanju i zakone, imamo naše prirodne obaveze na narušavajući integritet BiH što uvek naglašavam”, izjavio je Vučić.\nSAD su 5. decembra donele proširenu listu sankcija za dela korupcije, kojima je obuhvaćen i Milorad Dodik, član Predsedništva BiH i lider Stranke nezavisnih socijaldemokrata (SNSD), vodeće partije u bh. entitetu Republika Srpska.\n'Radikalni nacionalizam u porastu u celom regionu'\n“Rekao bih da je radikalni nacionalizam u porastu svuda u regionu, i to je slučaj u poslednjih nekoliko godina”, rekao je Vučić.\nOn je 12. januara posetio Priboj, grad na jugozapadu Srbije u kojem živi srpsko i bošnjačko stanovništvo, nakon više incidenata tokom kojih je širena nacionalna mržnja prema Bošnjacima.\nVučić u Priboju: Moramo da živimo zajedno\n“Srbi su naravno ogromna većina u Priboju, zato je naša odgovornost veća. Mi moramo da vodimo računa o komšijama muslimanima. Ogromna je razlika u broju, Dajte ljudi da pokažemo poštovanje prema tim ljudima, da ne budu u strahu”, rekao je Vučić.\nOn je takođe naveo da će pripadnici policije koji su pevali sporne pesme protiv Bošnjaka biti kažnjeni “u skladu sa svim odlukama nadležnog tužilaštva i postupka koji policija sprovodi”.\nTim povodom, kako je naveo tražio je izveštaj Bezbednosno-informativne agencije i Ministarstva unutrašnjih poslova.\n'Povlačenje sa mesta predsednika SNS posle izbora'\nVučić je najavio povlačenje sa mesta predsednika vladajuće Srpske napredne stranke (SNS) “do maja ili juna”, kako je rekao odmah posle izbora.\n“U maju ili junu svakako neko drugi će biti predsednik stranke koju vodim. Mi ćemo tu odluku doneti da li ću biti prvi na listi za republičke izbore u skupštini ili ću biti predsednički kandidat”, rekao je Vučić.\nPredsednički, parlamentarni i lokalni izbori u prestonici trebalo bi da se održe 3. aprila 2022.\nVučić je naveo da će biti nosilac liste na tim izborima poslednji put i da ima četiri kandidata za novog predsednika stranke, ali nije želeo da kaže njihova imena.


Putin: Neće biti teških mera zbog korone - 21.10.2020, Sputnik Srbija\nPutin: Neće biti teških mera zbog korone\nPredsednik Rusije Vladimir Putin rekao je da ruske vlasti ne planiraju žestoke mere ograničenja zbog pandemije virusa korona. 21.10.2020, Sputnik Srbija\n17:10 21.10.2020 (Osveženo: 01:02 26.08.2021)\nPredsednik Rusije Vladimir Putin rekao je da ruske vlasti ne planiraju žestoke mere ograničenja zbog pandemije virusa korona.\n„Kada je reč o sprovođenju teških mera ograničenja: ne planiramo to da radimo, vlada nema takve planove“, rekao je Putin.\nOn je istakao da je neophodno sprovoditi vakcinaciju u celoj zemlji.\n„Pojavili su se preparati, lekovi, vakcina je tu, i put te borbe generalno jeste – nastavak testiranja, poštovanje epidemioloških mera i, naravno, vakcinacija. Ona se mora sprovoditi u celoj zemlji“, rekao je predsednik Rusije u obraćanju na kongresu Ruske unije industrijalaca i preduzetnika.\nKako je istakao, vakcinacija Rusa je prioritet broj jedan. Izvoz vakcine, rekao je Putin, jeste važan ali je na drugom mestu.\nPozvao je predstavnike poslovnog sveta da se uključe u proizvodnju ruske vakcine protiv virusa korona.\nCiljane mere u borbi protiv virusa korona su opravdane, rekao je ruski predsednik i dodao da se one preduzimaju u saradnji sa preduzetnicima, a da vlada analizira situaciju.\nPutin je naveo da se procenjuje da je obrt na svetskom tržištu od vakcine protiv virusa korona oko 100 milijardi dolara.\nTo je dobar biznis, ali tu je i humanitarna komponenta.\nKako je naveo, smrtnost od kovida 19 u Rusiji je sada porasla u odnosu na proleće, ali je ukupna smrtnost dva puta manja.


Brnabić: Izveštaj EK najbolji u poslednjih nekoliko godina | EurActiv Serbia\nPremijerka Srbije Ana Brnabić izjavila je danas da je ovogodišnji Izveštaj Evropske komisije o napretku Srbije u procesu pristupanja EU "daleko najbolji" u poslednjih nekoliko godina i da je preporuka za otvaranje dva klastera snažna politička poruka da je mnogo urađeno u oblasti vladavine prava.\n"Postoje još neke stvari oko kojih razmišljamo drugačije i ne vidimo isto i mislim da smo imali konkretnije rezultate nego što su prikazani u izveštaju. U nekim apsektima smo očekivali još povoljniji izveštaj, ali svakako smo zadovoljni što je konstatovan napredak u skoro svim oblastima", izjavila je Brnabić nakon što joj je šef delegacije EU u Srbiji Emanuel Žofre predao Izveštaj.\nBrnabić je istakla da je posebno važno što je konstatovan napredak u apsolutno svim političkim kriterijumima i u reformama u oblasti vladavine prava što je, kako je rekla, prvi put.\n"Moramo još mnogo da uradimo i postignemo još značajniji napredak, ali prvi put je poslata jasna direktna poruka da je Srbija napravila značajan iskorak, pre svega u oblasti vladavine prava", rekla je premijerka.\n"Ovo je snažna politička poruka i državama članicama i našoj zemlji i građanima da smo napravili napredak, da je jasno da smo mnogo uradili u oblasti vladavine prava", rekla je Brnabić na zajedničkoj konfenreciji sa Žofreom i ministarkom za evropske integracije Jadrankom Joksimović.\nBrnabić je istakla i da je u izveštaju prvi put od 2016. konstatovan napredak u oblasti slobode izražavanja i da to predstavlja "veliki iskorak".\nU ovogodišnjem izveštaju je ocenjeno da je u toj oblasti ostvaren "ograničen napredak", dok je prethodnim izveštajima ocenjivano da nema napretka.\n"To je velika i važna stvar za sve nas", rekla je Brnabić i pozvala medijska udruženja koja su napustila radnu grupu za bezbednost i zaštitu novinara da se vrate kako bi nastavili zajedno da rade.\nBrnabić je dodala da treba uraditi još mnogo toga, uključujući i to kako se političari generalno obraćaju medijima, a ne samo narodni poslanici.\n"Zaboravljamo političare iz opozicije koji ne žele da odgovaraju medijima, da (Dragan) Djilas neće da pusti sve medije na konferencije i da otvoreno kaže da je neko novinar a neko nije", rekla je premijerka.\nBrnabić je, između ostalog, istakla da je u Izveštaju konstatovano da je Vlada počela da sprovodi preporuke ODIHR-a, da je Skupština značajno smanjila primenu hitnih procedura i da je usvojila kodeks ponašanja i da pravosudni sistem već petu godinu zaredom rešava više predmeta nego što prima.\nU oblasti borbe protiv korupcije i organizovanog kriminala je ostvaren ograničen napredak, rekla je Brnabić i najavila da će Vlada u narednih 10 dana uputiti izveštaj organizaciji GRECO o svemu što je urađeno, dodajući da nema nijedna preporuka koja nije u potpunosti ili delimično ispunjena.\nPremijerka je rekla da je "ostalo da se reši" pitanje v.d. stanja u javnoj upravi i da će se Vlada u budućnosti fokusirati na javnu upravu.\nPremijerka je zahvalila Evropskoj komisiji što je prepoznala rezultate i rekla da će izveštaj biti "vetar u leđa" i ogromna motivacija Vladi da radi više i pokuša da bude još efikasnija.\nŽofre: Manje zapaljivog jezika u Skupštini\nŽofre je rekla da EU podržava otvaranje klastera 3 i 4, ali da je na zemljama članicama da donesu odluku o tome.\n"Važno je da Srbija nastavi da sprovodi reforme u vladavini prava, borbi protiv korupcije i organizovanog kriminala i slobodi izražavanja i medija", rekao je Žofre.\n"To je krucijalno i urgentno kako bi obe strane napredovale na putu ka EU", kazao je Žofre.\n"Voleli bismo da u Skupštini vidimo manje zapaljivog jezika i napada na sve koji izražavaju drugačije političko mišljenje", kazao je Žofre.\nTakođe je izjavio da treba da se primene preporuke definisane u međustranačkom dijalogu o izborima.\nŽofre je rekao da još dosta toga treba uraditi u reformi javne uprave, da je potreban napredak u borbi protiv organizovanog kriminala i konkretni rezultati u istragama, procesuiranjima i osuđujućim presudama.\n"Komisija će nastaviti da pomno prati stanje u vladavini prava i dijalogu s Kosovom i to će utvrditi tempo daljeg napretka u procesu pristupanja", rekao je ambasador EU.\nMinsitarka Joksimović je ocenila da je ovogodišnji izveštaj jedan od boljih u poslednjih nekoliko godina, da je objektivan i prepoznaje napore Srbije i da jasno govori u kom pravcu dalje da ide.\n"Iz izveštaja se može steći dobar utisak o zemlji i vladi koja je u teškim okolnostima pokazala hrabrost i motivisanost da usred pregovora prihvati novu metodologiju i bude zemlja koja neće da se žali i koristi kao izgovor za manjak reformi nego zemlja koja je prihvatila da promeni pravila igre i pokaže spremnost, posvećenost i hrabrost", rekla je Joksimović.\nIzveštaj na objektivan način govori o svemu onome što je dobro urađeno, kazala je Joksimović i dodala da je napredak evidentiran u svim oblastima.


Horoskop - večeras u 23:30 časova dogodiće se moćno pomračenje Meseca: njegova magija pomaže da započnemo put boljeg života (16. jul 2019.) — Astrologija — Stranica 1 od 2 — Lovesensa.rs\nHoroskop otkriva kakvu sudbinu i životni put donosi delimično pomračenje punog Meseca u znaku Jarca....\nHoroskop za delimično pomračenje Meseca u Jarcu!\nU utorak, 16. jula u 23 i 30 odviće se delomično pomračenje Meseca na 24 stepenu Jarca. Simbolika Jarca u Zodijaku vezana je uz naše profesionalne ambicije, sposobnost za preuzimanje odgovornosti, često je i simbol prošlosti, uticaja roditelja, kao i postavljanja i ostvarenja životnih i poslovnih ciljeva. Mesec u Jarcu je ozbiljan, suzdržan, nepoverljiv, emocije se pokazuju oprezno i tek kada se osećamo sigurno.\nŠta možemo očekivati od ovog pomračenja u velikoj meri zavisi od toga gde se odvija u ličnom horoskopu, ali s obzirom na vrlo intenzivne planetarne uticaje koji će je pratiti, izgledno je da nas ona poziva na dubinsku osećajnu transformaciju, dakle otpuštanje svih onih osećanja koji nas bole, tište, čine okovanima i onemogućenima u stvaranju boljih životnih okolnosti.\nLjubavni decembarski horoskop 2015. godine: kome se ostvaruju svi ljubavni snovi\nHoroskop od 9. do 29. decembra 2019. godine: šta nam donosi Merkur u Strelcu - ovih 5 znakova očekuje najveća radost\nNedeljni horoskop do 5. septembra 2020. godine:…\nNedeljni horoskop od 28. septembra do 5. oktobra 2020. godine!


Rusija upozorila: Zapad vještački raspiruje histeriju – biće posljedica - BIGportal.ba\nZapad veštački raspiruje histeriju time što upozorava na moguću pripremu ruske “invazije” na Ukrajinu, izjavio je portparol ruskog predsednika Dmitrij Peskov.\nDodaje da Kremlj ne isključuje pokušaje provokacija u cilju opravdanja navoda zapadnih zemalja.\n“Oni koji su svoje Oružane snage doveli iz inostranstva nas optužuju za neku neobičnu vojnu aktivnost na našoj teritoriji. Odnosno, Sjedinjene Američke Države. Pa, to nije sasvim logično, niti sasvim pristojno”, dodao je.\nNa pitanje šta je cilj Kijeva u izjavama o “posledicama” po Rusiju u slučaju navodne invazije na Ukrajinu, Peskov je odgovorio da “Ukrajina, najverovatnije, preduzima još jedan pokušaj da započne vojno rešenje sopstvenog problema i da sebi samoj i svima u Evropi izazove još jednu nesreću”.\nPrema njegovom mišljenju, Kijev “to najverovatnije pokušava, skrivajući se upravo iza onih vežbi NATO-a, brodova NATO-a u Crnom moru – američkih i britanskih vojnika u regionu, kojih je sve više”.\n“To je ono čemu Ukrajina teži. I ovo je, naravno, srceparajuća slika, zato što će izazvati najteže, najozbiljnije posledice”, naglasio je Peskov.\nGovoreći o aktivnostima koje je potrebno preduzeti da bi se rešila trenutna napeta situacija, portparol ruskog predsednika je napomenuo da “postoji izlaz”.\n“NATO mora da prestane sa provokacijama u blizini naših granica i da prestane da pomera svoju političku i vojnu infrastrukturu ka našim granicama. SAD i njeni saveznici moraju da prestanu da koncentrišu vojnu pesnicu na našim granicama”, zaključio je Peskov, dodajući da “naravno, zemlje Alijanse moraju da prestanu da pumpaju Ukrajinu savremenim oružjem, inspirišući time Kijev na sumanute akcije”.\nPrema pisanju američkog lista “Njujork tajms”, predstavnici američkih obaveštajnih službi upozorili su američke saveznike da je ostalo malo vremena da se stane na put eventualnoj “ofanzivi” Rusije na Ukrajinu.\nRanije je komandant vojske za specijalne operacije Oružanih snaga Ukrajine Grigorij Galan izjavio da je u Ukrajini potrebno da svaka oblast bude spremna za “invaziju Rusije”.\nS tim u vezi, prvi zamenik predsedavajućeg Odbora za međunarodne poslove Saveta Federacije Rusije Vladimir Džabarov naglasio je da Rusija ne planira nikoga da napada, kao i da sama Ukrajina pod uticajem NATO-a, i pre svega SAD, može da isprovocira vojni konflikt sa Moskvom.


Na aerodrom u Preljini sletaće poslovni ljudi i turisti - News - Turistički svet\nNa aerodrom u Preljini sletaće poslovni ljudi i turisti\nProširenje postojećeg aerodroma Ravan u Preljini, i prerastanje ovog sportsko-rekreativnog letelišta u vazduhoplovni centar, kao i formiranje poslovno proizvodne zone koja će imati veliki značaj za privredni razvoj grada, neki su od ciljeva Grada Čačka.\nKako je navedeno u Planu detaljne regulacije za planirani aerodrom-Preljina, koji je na javnom uvidu od 30. jula do 13. avgusta 2018. godine, predviđena je izgradnja asfaltirane poletno-sletne staze dužine 800 m i širine 20 m. Osim toga, u planu je i izgradnja objekata za prihvat i opremu malih i srednjih aviona, izgradnja pratećih objekata za edukaciju i usavršavanje pilota, kao i izgradnja objekta za smeštaj turista.\nBlizina državnih puteva I reda M5, M22, M23, planiranih autoputeva (E763, E761 i veza Katrga –Batočina) kao i strateška lokacija sa izuzetno povoljnim meteo-faktorima, ukazuju na potrebu modernizacije objekta sportsko-rekreativnog aerodroma u Preljini kako bi njegove usluge bile dostupne i za poslovna i turistička putovanja, kao i za potrebe poljoprivredne avijacije korisnicima u širem okruženju, navodi se u Planu.\nNa pitanja redakcije eKapija da li će blizina aerodroma Ponikve i Morava imati uticaj na saobraćaj i na funkcionalnost aerodroma Ravan, kao i zašto je sada prepoznata njegova važnost i potreba za proširenjem, u Gradskoj upravi za urbanizam grada Čačka su kazali:\n- Posle usvajanja Plana možemo precizirati uslove za gradnju, kao i planiranu namenu površina. Kako je rani javni uvid početna faza izrade plana, definisane su planirane pretežne namene površina, dok će se kroz ostale faze razrade plana precizirati namene površina i definisati pravila uređenja i građenja na ovom prostoru.\nPlanirane pretežne namene površina u obuhvatu predmetnog Plana, definisane kroz materijal za rani javni uvid, određene su kao: zona aerodroma, zona hipodroma, zona porodičnog stanovanja sa okućnicom, zona mešovite namene, zona poslovno–proizvodnih funkcija, zona uređenog zelenila, saobraćajne površine i poljoprivredno zemljište.


MINISTARKA: Usvojena nova uredba u cilju poboljšanja kvaliteta vazduha | 013 info\nMINISTARKA: Usvojena nova uredba u cilju poboljšanja kvaliteta vazduha\nRTV\tČet, 01/07/2021 - 18:06\nMinistarka zaštite životne sredine Irena Vujović izjavila je danas da su na sednici Vlade Srbije usvojene izmene i dopune Uredbe o graničnim vrednostima emisija zagađujućih materija u vazduh, kojom su, u cilju unapređenja kvaliteta vazduha, prvi put obuhvaćeni objekti čija delatnost ima uticaj na zagađenje vazduha, navodi se u saopštenju resornog ministarstva.\n"Bolji kvalitet vazduha je i za Vladu Srbije i za ministarstvo koje vodim, apsolutni prioritet i zato smo pojedine odredbe ovog dokumenta unapredili, kako bismo efikasnije rešavali problem aerozagađenja. Budući da se veliki broj pritužbi građana odnosi na pravna lica, odnosno mala postrojenja koja su izvor zagađenja, u skladu sa izmenama uredbe kontrola tih objekata će biti u nadležnosti inspekcije za zaštitu životne sredine", navela je Vujović.\nPrema njenim rečima, novom uredbom je predviđeno da se emisije zagađujućih materija mere i u postrojenjima za sagorevanje čija snaga je manja od osam kWth, ako koriste tečna i gasovita goriva, odnosno i kada je manja od 50 kWth, za postrojenja koja koriste čvrsta goriva. Uredbom će biti obuhvaćena i postrojenja za direktno grejanje, sušenje ili drugi način obrade predmeta i materijala, poput peći za ponovno zagrevanje ili za termičku obradu.\nNovim propisom dobiće se i podaci o ukupnom učešću malih zagađivača, jer će i oni biti predmet periodičnog merenja i izveštavanja, dodala je Vujović.\n"Kroz predložene izmene, mali zagađivači će ući u sistem kontrole i izveštavanja, čime će se u periodu od tri godine od početka primene uredbe dobiti precizni podaci o broju subjekata, obveznicima izveštavanja, u zavisnosti od toga koju vrstu goriva koriste, da li imaju sprovedene tehničke mere i da li i koliko prekoračuju granične vrednosti emisije", rekla je Vujović.\nOna je dodala da će primenom uredbe, Agencija za zaštitu životne sredine preći na elektronsko izveštavanje ka Nacionalnom registru izvora zagađivanja, te da više neće imati obavezu da prikuplja papirnu formu obrazaca i njihovo slanje poštom čime se smanjuju troškovi izveštavanja.


Savet za bezbednost Ukrajine: Ne narušavamo vazdušni prostor Rusije - Sputnjik Srbija\n17:09 06 April 2020\n21:43 25.11.2016 (osveženo 22:47 25.11.2016) Preuzmite kraći link\nU petak je Rosavijacija saopštila da je Ukrajina, protivno svim međunarodnim sporazumima, jednostrano odlučila da 1. i 2. decembra izvrši raketne probe u suverenom vazdušnom prostoru Rusije u oblasti Simferopolja.\nRosavijacija je zatražila od ukrajinske strane da pod hitno povuče objavljeno upozorenje i navela da smatra da su nedopustivi pokušaji da se utvrde zabranjene zone u suverenom vazdušnom prostoru Rusije.\n„Ukrajina ne planira da vrši raketna testiranja u Kerčkom zalivu. Tako je sekretar Saveta za nacionalnu bezbednost Turčinov prokomentarisao saopštenje Federalne agencije za avio-saobraćaj u vezi s narušavanjem ruskog vazdušnog prostora tokom ispitivanja raketnog oružja“, navedeno je u saopštenju pres-službe ovog saveta.\nSekretar Saveta tvrdi da se vazdušni prostor Ruske Federacije u Crnom moru završava na sredini Kerčkog zaliva.\n„U ovoj oblasti Ukrajina ne planira da vrši raketne probe. Celokupna ostala teritorija, zapadno od Kerčkog zaliva, pripada suverenom vazdušnom prostoru Ukrajine“, naveo je Turčinov i dodao da raketne probe Ukrajina vrši u skladu sa svim međunarodnim obavezama i sporazumima.\nGeneralštab Vojske Ukrajine potvrdio je da su za 1. i 2. decembar planirane vojno-vazdušne vežbe.\n„U periodu od 1. do 2. decembra 2016. godine, u južnom delu Ukrajine biće održane naučno-istraživačke vežbe Vazdušnih snaga Vojske Ukrajine, tokom kojih će biti izvedene raketne probe… Raketne probe će se odvijati isključivo u vazdušnom prostoru Ukrajine, iznad otvorenog mora, strogo u skladu s međunarodnim pravom“, navedeno je na zvaničnoj stranici Ministarstva na Fejsbuku.\nMinistarstvo odbrane Rusije ranije je pozvalo na konsultacije vojnog atašea Ambasade Ukrajine u Rusiji kako bi mu uručilo vojno-diplomatsku notu.\nU dokumentu je izražen protest zbog nezakonitog ograničenja vazdušnog prostora iznad Crnog mora na zapadnoj obali Krimskog poluostrva radi „raketnih testiranja“ 1. i 2. decembra.\nraketne probe, narušavanje vazdušnog prostora, Savet za nacionalnu bezbednost Ukrajine, Ministarstvo odbrane Rusije, Rosavijacija, Kerčenski zaliv, Simferopolj, Crno more, Ukrajina, Krim


Gledaj.rs | Novaković: U Skupštini FK Vojvodina zajedno investitori, policajci i kriminalci\nPredsednik novosadskog odbora Narodne stranke Borislav Novaković ocenio je danas, komentarišući način izbora novih članova Skupštine fudbalskog kluba Vojvodina, da se na jednom mestu zajedno nalaze "investitori, obaveštajci, policajci i kriminalci".\nNovaković, koji se u saopštenju potpisao kao "navijač Voše" i bivši gradonačelnik Novog Sada, naveo je da je takmičarska godina koja se završava "jedna od najgorih u poslednjih 20 godina" za FK Vojvodina.\n"Poražavajuće deluje činjenica da je naš klub od poslednjih 20 izgubio na 16 utakmica. Posle dugo vremena Voša ne igra u Evropi. Umesto da rasprave uzroke i razloge ovako lošeg stanja, čelnici fudbalskog kluba su odlučili da se biraju. Skupština je sada nova, ali su lica stara i problemi se nagomilavaju", naveo je Novaković.\nDodao je da u novoj skupštini kluba, u nemalom broju, "sede ljudi koji uopšte ne navijaju za FK Vojvodinu".\n"Gradonačelnik Novog Sada Miloš Vučević nije u obavezi da navija za Vošu i to nije sporno, ali jeste sporno da lično u skupštinu delegira svoje najbliže saradnike Slobodana Milića Bocaru i Dejana Mandića, jer oni nisu navijači našeg kluba", kazao je Novaković.\nDodao je da "ljudi poput Slobodana Milića Bocare nisu tu da pomognu nego da odmognu", ocenjujući da u skupštini ne sede zbog kluba "nego zbog sebe", a njihov posao "nije da daju, nego da uzimaju".\nNovaković je naveo da se u poslednjih nekoliko meseci obračun "navijačkih grupa" rasplamsava i ocenio da je "pravo čudo da se sve završava na težim telesnim povredama".\nPrema njegovim rečima, uporedo tinja pravi rat u poslovno-interesnoj sferi, jer je najavljena obnova stadiona FK Vojvodina i otvoreno pitanje urbanističke sudbine izuzetno vrednog gradjevinskog zemljišta na kom se nalazi teren FK Kabel.\n"Zato je personalni sastav prilagodjen toj činjenici: na jednom mestu su investitori, obaveštajci, policajci i kriminalci", kazao je Novaković.\nDodao je da je "dirljivo" videti da su ponovo zajedno načelnik BIA za Novi Sad Nikola Vasiljević i "okoreli novosadski kriminalac" Slobodan Milutinović Snajper.\n"Na jednom mestu su i oni koji bi trebalo da štite zakon i oni koji zakon krše. U toj arhitekturi kriminala i moći nema mesta za veterane, za velika fudbalska imena, koja su obeležila časnu istoriju našeg kluba. To je sramotno", ocenio je Novaković.


Ovo su sigurni znakovi da je vašoj vezi kraj – Ženski kutak\nUkoliko partner uvek zauzima položaj „nevine žrtve“ kada se otvori bilo koje pitanje, možete da steknete utisak da sitničarite i pravite problem ni oko čega. Obratite pažnju kako reaguje na normalne diskusije i pitanja. Ako umesto objašnjenja odmah pruža odbrambeni mehanizam, možda je vreme da krenete dalje i nađete nekog ko će vas više ceniti i poštovati.\nOvo je znak koji ćete najlakše primetiti. Ukoliko često vodite monolog i vaš partner se ne angažuje ozbiljno tokom razgovora, vaša emotivna veza sigurno slabi. U tom slučaju je bolje da raskinete što pre je moguće, kako kasnije ne biste bili još više razočarani\nPovezane vesti:prevara, veza, znakovi\nIlustracije koje pokazuju svu lepotu ljubavi


Šećerna bolest ili dijabetes (lat. diabetes mellitus) je hronični, neizlečivi sistemski poremećaj metabolizma, koji se karakteriše trajno povišenim nivoom glukoze u krvi. Uglavnom je uslovljen naslednim faktorima, a nastaje zbog smanjene sekrecije ili smanjenog biološkog dejstva hormona insulina, odnosno u kombinaciji ova dva faktora. Taj nedostatak ometa razmenu ugljenih hidrata, masti i belančevina u organizmu (što se ispoljava tipičnim tegobama), a nakon dužeg vremena utiče i na strukturu i funkciju krvnih sudova, živaca i drugih vitalnih organa i organskih sistema.\nDijabetes se danas ubraja među najčešća endokrinološka oboljenja, sa prevalencom u stalnom porastu (naročito u razvijenim zemljama sveta). To je posledica modernog stila života i povećanja broja spoljašnjih etioloških činilaca, među kojima se posebno izdvaja gojaznost.\nŠećerna bolest se najčešće javlja u starijem životnom dobu kao posledica opštih degenerativnih i sklerotičnih promena u organizmu (koja zahvataju i pankreas), a kod mladih osoba može nastati usled genetičkih poremećaja ili oštećenja pankreasa kod određenih zaraznih oboljenja.


Vuk Jeremić: Normalizacija moguća i bez priznavanja samoproglašenog Kosova | WebTribune\nHome U FOKUSU Vuk Jeremić: Normalizacija moguća i bez priznavanja samoproglašenog Kosova\nPredsednik Narodne stranke Vuk Jeremić izjavio je da se „može i mora“ pronaći način za normalizaciju života svih žitelja regiona, uključujući i za one koji žive na teritoriji južne srpske pokrajine Kosovo i Metohija, kao i da članstvo Prištine u UN „nije preduslov za tu normalnost“.\n„Ako se u Srbiji promene prilike, verujem da ćemo moći da normalizujemo život u regionu i bez priznavanja nezavisnosti takozvanog Kosova“, rekao je Jeremić na predavanju „UN, Srbija i kosovsko pitanje“ koje je održao na Univerzitetu u Osaki, čiji su ko-organizatori bili i čuvena Globalna mirovna asocijacija Japana (GPAJ) i kancelarija Akademskog saveta UN u Tokiju (ACUNS – Tokyo).\n„Srbija trenutno nije u naročito povoljnoj situaciji, ali ne zbog nerešenog pitanja Kosova, već zbog gotovo potpune suspenzije demokratskog poretka u zemlji. Mi, nažalost, više nismo demokratska država. Pored Belorusije, jedina smo zemlja u Evropi bez opozicije u parlamentu”, dodao je Jeremić.\nJeremić je ocenio da je jedan od razloga zbog kojih je Srbija „skliznula u sadašnju diktaturu“ između ostalog i to što su „naši prijatelji na Zapadu 2008. godine priznali jednostrano proglašenu nezavisnost takozvanog Kosova i time zadali težak udarac tadašnjoj demokratskoj vlasti u Beogradu“.\nUpitan o mogućnosti da problem Kosova i Metohije bude rešen razmenom teritorije, Jeremić je odgovorio da bi takvo rešenje bilo izuzetno opasno zbog „domino efekta“ u regionu, i da bi posledice toga mogli da trpe pre svega Severna Makedonija i Bosna i Hercegovina.\n„Ja podržavam punu normalizaciju životnih prilika na Balkanu, ali bez priznavanja Kosova kao nezavisne države. Mislim da naša generacija može da postigne taj cilj“, rekao je Jeremić.\nNa skupu održanom video konferencijskom vezom učestvovali su, između ostalih, i bivši ambasador Japana u UN i SAD Cuneo Nišida, visoki predstavnik Japanske agencije za međunarodnu saradnju (JICA) Satoru Kurosava i predsednik GPAJ Sukehiro Hasegava.


Banjalučkoj pivari dodijeljena plaketa za odgovornog poreskog obveznika\nU okviru aktivnosti na izradi Programa ekonomskih reformi Republike Srpske 2022-2024 Unija udruženja poslodavaca RS u saradnji sa Vladom Republike Srpske i uz podršku EU organizovala je poslovnu konferenciju “Izazovi i budućnost poslovanja”.\nU okviru ove manifestacije uručene su i plakete za kompanije koje se ističu kao najbolji poreski obaveznici, tako da je Banjalučkoj pivari uručena plaketa za odgovornog poreskog obveznika.\n,,Drago nam je što Vlada RS i Unija poslodavaca prepoznaju značaj plaćanja poreza i posebno značaj domaćih firmi koje su nosilac ekonomskog razvoja svake zemlje. Protekle dvije godine su bile teške, ali i u uslovima pandemije i ekonomskih kriza je veoma bitno da se porez uplaćuje, jer obezbjeđuje normalno funkcionisanje države.\nBanjalučka pivara je, u proteklom periodu, uspjela da ostvari bolji finansijski rezultat nego što je bio 2019. godine. Sačuvali smo radna mjesta i plate, uveli nove proizvode u asortiman, osvježili dizajn Nektara i postali veoma značajna pivara na velikom tržištu Srbije sa rastom izvoza od 235 odsto u ovoj godini", izjavio je Ilija Šetka, generalni direktor Banjalučke pivare.\nBanjalučka pivara je jedna od najvećih prehrambenih kompanija u RS. U želji da svoje poslovanje usmjeri prema željama svojih potrošača, u ovoj godini je predstavljen i novog izgleda “Nektar” piva, kao i popularnih radlera - „Nektar limuna“ i „Nektar grejpa“, kao i novo svjetlo pivo pod nazivom “Baraba”.\nU ovoj kompaniji ističu da i u narednoj godini pripremaju da uvedu novitete u poslovanje i time unaprijede svoj rad.


ZBOG ZAPLJENE 500 KILOGRAMA KOKAINA NA DNEVNOM REDU SASLUŠANJE DIREKTORA POLICIJE I PREDSTAVNIKA TUŽILAŠTVA | Hayat.ba\nZBOG ZAPLJENE 500 KILOGRAMA KOKAINA NA DNEVNOM REDU SASLUŠANJE DIREKTORA POLICIJE I PREDSTAVNIKA TUŽILAŠTVA\nOdbor za sigurnost i odbranu Skupštine Crne Gore zasjedat će 21. januara, a na dnevnom redu je donošenje odluke o saslušanju direktora Agencije za nacionalnu bezbjednost (ANB), Uprave policije i predstavnika tužilaštva o zapljeni 500 kilograma kokaina, u Podgorici, prije nekoliko dana, objavila je danas Radio televizija Crne Gore (RTCG).\nTu informaciju za Portal RTCG potvrdio je predsjednik Odbora Milan Knežević.\nU sazivu za sjednicu najavljeno je da će se raditi na osnovu člana 62. stav 2. Poslovnika Skupštine Crne Gore.\nDonošenje odluke o kontrolnom saslušanju direktora Uprave policije, direktora Agencije za nacionalnu bezbjednost i predstavnika Tužilaštva Crne Gore u vezi aktuelnog slučaja zapljene 500 kilograma kokaina – naveo je Knežević.\nPolicija je prije nekoliko dana u magacinu Logističkog centra kompanije “Voli” u pošiljci banana iz Ekvadora našla 500 kilograma kokaina.


Laguna - Bukmarker - Sentimentalni triler koji se čita sa uživanjem „Poput daha“ - Knjige o kojima se priča\nFerzan Ozpetek, turski filmski reditelj koji je izgradio karijeru u Italiji, piše romane čije se radnje čitaju kao dobre drame sa elementima trilera.\nU svom poslednjem romanu, „Poput daha“, čitalac najpre upoznaje mladi bračni par koji priprema nedeljni ručak za svoje prijatelje. Nedeljnu rutinu grupe prijatelja poremetiće neočekivan dolazak tajanstvene žene, koja želi da poseti stan u kome se okuplja ova grupa prijatelja.\nIz poglavlja u poglavlje naizmenično se nižu razgovori tokom nedeljnog ručka i pisma ove misteriozne žene upućena njenoj voljenoj sestri od koje ju je sudbina rano razdvojila. Putovanje Orijent ekspresom do Istanbula, dolazak u grad koji je sedamdesetih godina 20. veka bio suspregnut tradicijom i predrasudama, neće sprečiti elegantnu Elzu Korti da u njemu ostvari uspeh. Upoznaćemo i sestru kroz njenu gorku ispovest i patnju dugu pola veka.\nNeočekivana sećanja će izbiti na površinu i neće uzdrmati samo slušaoce Elzine priče tokom iznenadnog susreta sa neznancima u Rimu, već će u njima izazvati plimu osećanja koja su im dugo izmicala.\nU tonu sage Elene Ferante o ženskom prijateljstvu, roman Ferzana Ozpeteka se čita sa podjednakim uživanjem i napetošću, u atmosferi intenzivnog iščekivanja emotivne kulminacije koja neće izostati.


SNSD: "Ugljevik već 20 godina živi na infuziji zvanoj RiTE" - NOVI GLAS\nOpštinski odbor SNSD-a Ugljevik saopštio je danas da opština Ugljevik već 20 godina tapka u mjestu i živi na infuziji zvanoj Rudnik i Termoelektrana (RiTE) Ugljevik, a iz budžeta opštine nema sistemske podrške poljoprivrednoj proizvodnji.\nU saopštenju se ocjenjuje da ne čudi što je tako imajući u vidu ponašanje i postupke “odlazećeg načelnika opštine Ugljevik Vasilija Perića, koji ne samo da ne zna da upravlja opštinom, pokrene privredni razvoj, otvori nova radna mjesta i sačuva poljoprivrednu proizvodnju, nego demonstrira ‘silu’ i pokazuje mržnju prema svima onima koji drugačije misle”.\nU saopštenju se navodi da narodni poslanik iz Ugljevika Milutin Tasovac nije dobio pozivnicu na obilježavanje slave te opštine Svete Petke samo zato što pripada drugoj političkoj opciji od načelnik opštine Ugljevik Vasilije Perić, koji se, kako su ocijenili, ponaša kao da je to njegova privatna slava pa poziva samo podobne.\n“Time je Perić poslao jasnu poruku, da misli da ima tapiju nad Ugljevikom”, navodi se u saopštenju i ocjenjuje da je osnovna stvar kulture da se na takav događaj pozovu svi predstavnici društvenog i političkog života.\nTasovac, koji je i kandidat SNSD-a za načelnika opštine Ugljevik, saopštio je da je činjenica da iz budžeta opštine Ugljevik nema sistemske podrške poljoprivrednoj proizvodnji.\n“Sve se svodi na pojedinačna davanja lokalnim poljoprivrednicima, umjesto da im omoguće da žive od svog rada”, naveo je Tasovac i istakao da opština treba i mora biti podrška njihovom radu.\nTasovac, koji je i predsjednik ugljevičkog SNSD-a, rekao je da “odlazeći načelnik opštine Ugljevik Vasilije Perić odbija suočavanje u TV duelu i nastavlja da se obraća putem saopštenja i šalje poluistinite informacije”.\nOn je istakao da je Opštinski odbor SDS u Ugljeviku saopštenjem u vezi sa Strategijom razvoja poljoprivrede još jednom pokazao “da ima papir, ali nema djela”.


Ukrajina obustavila izvoz mesa, šećera i soli, ali je dozvolila izvoz pšenice i kukuruza - Portal 072info\nUkrajina obustavila izvoz mesa, šećera i soli, ali je dozvolila izvoz pšenice i kukuruza\nVlada Ukrajine uvela je nulte kvote za izvoz raži, zobi, heljde, prosa, šećera i soli podložnih licenciranju 2022. godine.\nNavedeno je ovo u Uredbi od 5. marta, objavljenoj na stranici Vlade u nedelju, 6. marta, pišu ukrajinski mediji.\nIzmjenama i dopunama odluke o listi roba čiji izvoz i uvoz podliježu licenciranju, te kvotama za 2022. godinu od 29. decembra 2021. godine, uvedene su i nulte kvote za izvoz žive stoke i smrznuto meso.\nUkrajinski mediji pišu i kako je ova zemlja proširila listu roba kojima je dozvoljen izvoz iz ove zemlje, a riječ je o pšenici, kukuruzu, živini, kokošijim jajima i uljima, koje sada imaju dozvole za izvoz.\nOdluku kojom je proširena lista dozvola i kvota za izvoz i uvoz usvojio je Kabinet ministara Ukrajine, a njome je precizirano da je uvedeno licenciranje za izvoz pšenice i mješavine pšenice i raži, kukuruza, mesa domaćih pilića, jaja domaćih pilića.\nPrethodni članak“Urban Gift Market” u TC Džananović\nSljedeći članakUkrajinska gimnastičarka osvojila medalju pa se odbila popeti na postolje s Ruskinjama


Grupa poslanika EP poziva EU da ne odustaje od Zapadnog Balkana | EurActiv Serbia\nŠestoro poslanika Evropskog parlamenta iz grupe Socijalisti i demokrate (S&D) pozvali su Evropsku uniju da se probudi i da region Zapadnog Balkana ne prepušta Rusiji i Kini.\nU zajedničkom autorskom tesktu za EUobzerver, grupa evroposlanika, među kojima su Tanja Fajon i Tonino Picula, navela je da rat ruskog predsednika Vladimira Putina protiv Ukrajine i evropskih vrednosti mora biti poziv na buđenje za EU da se hitno ponovo posveti Zapadnom Balkanu.\nDalje odlaganje procesa proširenja EU učiniće region ranjivijim, ocenili su autori dodajući da "nekoliko regionalnih i globalnih sila ima sve veći politički i finansijski interes da osujeti evropske ambicije svih šest zapadnobalkanskih republika".\nRusko uplitanje spolja i kampanje dezinformacija, po mišljenju autora, već su ostavili trag, posebno u BiH, Crnoj Gori i Srbiji, gde su organizovane demonstracije podrške Ruskoj Federaciji nakon Putinovog napada na Ukrajinu.\nZavisnost Srbije od Moskve ide toliko daleko da je vlada čak odbila da se uskladi sa sankcijama EU protiv Rusije. Ako srpske vlasti ne promene kurs posle prošlonedeljnih izbora, to bi trebalo da ima posledice po evropsku perspektivu zemlje, navodi se u tekstu.\nAutori ističu da Evropa ni u kom slučaju ne bi trebalo da odustane od regiona. Više nego ikad, potrebna nam je posvećenost i akcija EU na Zapadnom Balkanu da bismo se suprotstavili kampanjama mešanja Rusije i Kine koje šire anti-EU raspoloženje i pokušavaju da destabilizuju ceo region, navodi se u tekstu.\nNa primeru BiH, za koju navode da je 30 godina od rata "u dubokoj političkoj krizi, rastrgnuta korumpiranim političkim elitama, poricateljima genocida i pro-kremaljskim političarima koji su spremni da gurnu zemlju na ivicu kolapsa zbog svojih separatističkih planova i ličnih interesa", grupa evroposlanika ističe da EU ima obavezu da zaštiti teritorijalni integritet, jedinstvo i mir BiH i spreči povratak nasilju iz 1990-ih.\nDodaje se, međutim, da je za snažniju političku ulogu Evrope u BiH neophodno da Evropa hitno povrati svoj kredibilitet na čitavom Zapadnom Balkanu.\nUz ocenu da EU nije održala reč jer još nije otvorila pristupne pregovore ni sa Severnom Makedonijom ni sa Albanijom, iako je iznova i iznova ponavljala da su obe zemlje učinile sve što se od njih zahtevao za početak pregovora, šestoro poslanika EP koji se bave Zapadnim Balkanom pozavli su šefove država i vlada EU da konačno otvore pristupne pregovore sa Skopljem i Tiranom.\nČvrsto verujemo da će se, kada pregovori budu otvoreni, uticaj ruskih dezinformacija, kao i populističkih grupa i partija koje podržava Rusija, smanjiti, a prodemokratske i proevropske snage će se fokusirati na neophodne reforme ka evropskom članstvu, navodi se u tekstu.\nPo oceni autora, proces proširenja, pravilno sproveden, biće pokretač promena za demokratiju, slobodu medija, građanske slobode i vladavinu prava - vrednosti koje Putin godinama uskraćuje Rusima i za koje su Ukrajinci sada primorani da se bore.\nBudućnost Zapadnog Balkana leži u Evropskoj uniji, u vladavini prava, liberalnoj demokratiji, socijalnoj pravdi i inovativnoj snazi otvorenog društva. Članstvo u EU i, što je još važnije, temeljni i ambiciozni pregovori na putu do njega predstavljaju jedinu garanciju da će građani ovih šest zemalja u nekom trenutku u ne tako dalekoj budućnosti uživati ove pogodnosti. Evropa ne sme da ih razočara, zaključuje se u zajedničkom autorskom tesktu.\nAutori teksta su poslanici Grupe Socijalisti i demokrate, druge po snazi u EP: portparol za spoljne poslove i izvestilac EP za Crnu Goru Tonino Picula, šefica delegacije EP za odnose sa Srbijom Tanja Fajon, izvestiteljka EP za Albaniju Isabel Santos, šef Delegacije EP za Severnu Makedoniju Andreas Šider, izvestilac u senci za BiH Ditmar Koster i izvestilac u senci za Srbiju Demetris Papadakis.\nsocijalisti i demokratzi\nBečev: EU se udružuje protiv Severne Makedonije da udovolji Bugarima\nAleksandar Popov: Širom zatvorene oči Zapada\nPojačani napori za podršku održivom rastu Zapadnog Balkana\nBivši ministar S. Makedonije o članstvu Ukrajine u EU: Brisel da nauči lekcije sa Zapadnog...\nVarheji: Ima napretka u vladavini prava na Zapadnom Balkanu ali još mnogo treba da se radi\nAnalitičari: Berlinski proces je najbolja šansa za članstvo Zapadnog Balkana u EU


Iranska vrata za diplomatiju otvorena uprkos evropskoj neodgovornosti - SAHAR Balkan\nJul 10, 2019 17:52 Europe/Sarajevo\nSaharTV - Glasnogovornik iranskog Ministarstva vanjskih poslova, Abbas Mousavi, rekao je danas da njegova zemlja ostaje pri nuklearnom sporazumu, ali da istovremeno, brani prava svog naroda.\nTeheran tvrdi kako nema cilj da podgrijava tenzije i da drži otvorena vrata diplomatiji i razgovorima, uprkos neuspjehu Evrope da se suprotstavi pritisku Sjedinjenih Američkih Država i da se drži obaveza preuzetih potpisivanjem nuklearnog sporazuma s Iranom 2015.god.\nGlasnogovornik iranskog Ministarstva vanjskih poslova, Abbas Mousavi, rekao je danas da njegova zemlja ostaje pri nuklearnom sporazumu, ali da istovremeno, brani prava svog naroda.\n„Iako se Iran drži te strategije, nismo zatvorili vrata diplomatiji, a vrata za razgovore su otvorena“ – dodao je on.\nNjegovi komentari dolaze nakon što je u Teheran stigao visoki savjetnik francuskog predsjednika, Emmanuel Bonne, kako bi razgovarao s iranskim zvaničnicima u vezi sa spašavanjem sporazuma i smanjenju tenzija, koje su porasle nakon što su se Sjedinjene Države jednostrano povukle iz sporazuma i uvele teške sankcije Iranu.\nIran je tada rekao da ostaje dosljedan dogovora, ukoliko evropske potpisnice ispune svoje obaveze, uprkos povlačenja SAD-a. No, godinu dana kasnije, evropske strane nisu uspjele održati sporazum, te je Iran počeo odustajati od implementacije nekih obaveza preuzetih nuklearnim sporazumom.\nMousavi je također naglasio da Teheran ne želi podgrijavati tenzije i da se evropske zemlje trebaju obratiti korijenu koji je izazvao tenzije, ukoliko zaista žele smiriti situaciju.\nBonne će u Teheranu razgovarati s iranskim ministrom vanjskih poslova, Mohammadom Javadom Zarifom, i sekretarom Vrhovnog vijeća za nacionalnu sigurnost, Alijem Shamkhanijem.


U dvoje je lepše, ali i povoljnije: Nedelja za parove u ski centrima od 3. do 10. februara | Skijališta Srbije\nU dvoje je lepše, ali i povoljnije: Nedelja za parove u ski centrima od 3. do 10. februara\nJP Skijališta Srbije najavljuje akciju Nedelja za parove, u kojoj će parovi koji provedu sedam dana na Kopaoniku, Staroj planini i Torniku na Zlatiboru u periodu od 3-10. februara 2013. godine imati 15% niže cene ski karte, ali i drugih usluga.\nPored niže cene sedmodnevne ski karte, svi koji vole da skijaju u društvu svog partnera imaće mogućnost da plate i niže cene škole skijanja, rente opreme i smeštaja. Naravno, sve se odnosi na dve osobe!\nUsaradnji sa svojim partnerima u tri najposećenija ski centra, Skijališta Srbije realizuju ovu akciju kako bi izašli u susret svojim najvernijim posetiocima.\nDirektorka komercijalnih poslova Skijališta Srbije Jelena Đurić pozvala je parove da iskoriste ove pogodnosti. „U ovom periodu zimske sezone najviše dolaze studenti, mladi ljudi i parovi bez dece, s obzirom da je dečiji raspust završen, i upravo zbog toga smo rešili da im ponudimo bolje uslove baš u terminu koji im najviše odgovara. Svi parovi koji kupe dve sedmodnevne ski karte 3. ili 4. februara imaju 15% popusta, a naši partneri su se potrudili da im i za druge usluge ponude niže cene, što svi zainteresovani mogu videti na našem sajtu“, istakla je ona.\nSki karte mogu se rezervisati telefonom 011/222 3966 ili e-mailom na marketing@skijalistasrbije.rs ili se mogu kupiti na prodajnom mestu Skijališta Srbije u ski centrima. Smeštaj, usluge ski škole i rentiranja ski opreme mogu se rezervisati direktno kod partnera ove akcije. Dodatne informacije možete naći ovde.


Svakodnevno povećanje broja zaraženih - Glas Podrinja\nEPIDEMIOLOŠKA SITUACIJA U OKRUGU\nOkružnom štabu za vanredne situacije je upućena molba komandanta Opštinskog štaba u Bogatiću, vezano za veću kontrolu rada ugostiteljskih objekata i sprovođenje svih epidemioloških mera. S tim u vezi uslediće pojačana kontrola pripadnika Policijske stanice u Bogatiću\n-Epidemiološka situacija na području Mačvanskog upravnog okruga i dalje je nestabilna ,sa svakodnevnim povećanjem broja zaraženih lica. I dalje smo jedno od žarišta epidemije u Republici Srbiji.Gradovi Šabac i Loznica su sa najvećim brojem obolelih,ali i opštine Bogatić i Koceljeva.U poslednja tri dana ,ozbiljnijim sprovođenjem mera i preporuka Kriznog štaba, imamo za posledicu manji broj pacijenata u kovid ambulantama,većinom sa lakšom kliničkom slikom. Prisutan je i manji procenat obolelih u odnosu na broj testiranih lica i veći broj otpuštenih pacijenata iz Kovid bolnice Šabac u odnosu na broj novoprimljenih pacijenata.vDošlo je do smanjenja broja pacijenata u Kovid bolnici,gde je trenutno smešteno njih oko 270.\nKao komandant Okružnog štaba za vanredne situacije, uz konsultaciju sa Zavodom za javno zdravlje Šabac, preporučuje da svi zatvoreni bazeni, velnes i spa centri ostanu i nadalje zatvoreni,vdok smo žarište epidemije.\nOtvoreni bazeni koji rade, moraju funkcionisati kontrolisano,sa ograničenim brojem korisnika i uz sprovođenje naloženih mera Kriznog štaba,koje se pre svega odnose na merenje telesne temperature priklikom ulaska posetilaca,postojanje dezo barijere, poštovanje distance od 2 metra između ležaljki ili 4 m2 za svaku osobu.vSprovođenje navedenih mera vrše lokani štabovi za vanredne situacije.\nOkružnom štabu za vanredne situacije je upućena molba komandanta Opštinskog štaba u Bogatiću, vezano za veću kontrolu rada ugostiteljskih objekata i sprovođenje svih epidemioloških mera.S tim u vezi uslediće pojačana kontrola pripadnika Policijske stanice u Bogatiću.\nUpućen je apel svim građanima,posebno mlađim uzrastnim kategorijama ,koje predstavljaju budućnost Srbije i koji su u najvećem procentu radno sposobno stanovništvo, da se ponašaju odgovorno i savesno prema merama i preporukama Republičkog Kriznog štaba,ali i merama svake lokalne samouprave. Odgovornim ponašanjem čuvaju svoje zdravlje i život ,ali i život svojih najmilijih.Ovakvim odnosom održavamo zdravstveni sistem stabilnim i istovremeno smanjujemo posledice epidemije- navodi se u saopštenju načelnika Mačvanskog upravnog okruga Vladana Krasavca.


Na ova prirodna bogatstva Srbije Francuzi bacili oko - Naši u svetu\nNa ova prirodna bogatstva Srbije Francuzi bacili oko\nObjavljeno 16/07/19 u 17:00\nJedan od njih odnosi se na izgradnju vetroparka kod Kikinde, instalisane snage 85 megavata, koji bi gradile francuske kompanije, a vredan 120 miliona evra,\n“Protokol govori o namerama francuskih kompanija da izgrade vetropark na širem području grada Kikinde, instalisane snage 85 megavata, investicione vrednosti 120 miliona evra. Verujem da ukoliko te kompanije prođu sve procedure, da će do te investicije i doći. To bi bila prva francuska investicija u vetroparkove”, kaže za Tanjug potpredsednik Pokrajinske Vlade Đorđe Milićević.\n“Teško je licitirati sa određenim rokovima, dosta su ozbiljne procedure, ali bi svakako benefit bio i po Pokrajinu i Republiku. S druge strane benefiti su u proizvodnji električne energije iz obnovljivih izvora energije, a istovremeno čuvajući životnu sredinu, što je svakako politika pokrajinske i republičke Vlade”, objašnjava Milićević.\n“Krećemo se ka tom cilju, a istovremeno se pravi i nova agenda koja će nam reći koji procenat te energije treba dostići do 2030.godine”, kaže Milićević.\n“Mi već imamo jedan takav dokument koji je u fazi realizacije, a juče smo potpisali memorandum o nastavku saradnje, jer se kroz prvu fazu pokazalo da postoji dobra saradnja između ovog francuskog Udruženja i Pokrajinske Vlade. Cilj je da se ispita potencijal geotermije na području APV, da nam ukaže na mogućnsot korišćenja tih potencijala za proizvodnju toplotne, električne enegije, ali i u smislu zaštite životne sredine”, kaže Milićević.\nEnergetikakikindaSporazumiVetroparkZaštitia životne sredine\nPoznati glumac iznenada preminuo! (FOTO)\nU Srbiji otvoren najveći vetropark na Zapadnom Balkanu, struja za 113.000…\nVetroelektrane u Vojvodini će biti najveće u Evropi\nMinistar Antić najavio milionska ulaganja u nerazvijene opštine u Srbiji


Slovačka vs Belorusija - PametnoKladjenje\nYou are here: Home / Prognoze / Slovačka vs Belorusija\tPrognoze\nSlovačka vs Belorusija\nZa Slovačku utakmica za istoriju, za Belorusiju revijalna utakmica.\tFacebook\nSlovačka ima dobre šanse da se po prvi put plasira na EURO 2016, naravno ukoliko pobede večeras prilično demotivisanu reprezetaciju Belorusije. Trenutno su na drugoj poziciji sa 2 boda zaostatka za prvoplasiranom Španijom i 3 boda više od trećeplasirane Ukrajne.\nSlovačka je izuzetno blizu plasmana ne EURO 2016, pogotovo ako se zna da nakon meča protiv Belorusije igraju u poslednjem kolu protiv reprezentacije Luksemburga.\nSlovačka je pobedila na prvih 6 mečeva kvalifikacija, uključujući i fenomenalnu pobedu protiv reprezentacije Španije sa 2:1. Međutim nakon toga su malo posustali prošlog meseca, pošto su izgubili od Španije sa 2:0 i remizirali sa reprezentacijom Ukrajne 0:0.\nTakođe odbrana Slovačke je dosta dobra, primili su samo 5 golova na 8 mečeva. Takođe nisu poraženi kod kuće na poslednja 4 meča. Pobedili su Španiju, Luksemburg i Makedoniju, dok su remizirali sa reprezentacijom Ukrajne.\nBelorusija je davno izgubila nadu da može da se kvalifikuje na EURO 2016, tako da nemaju nikakv motiv sem prestiža. Na ovim kvalifikacijama su pobedili samo 2 utakmice od 8 i to protiv prilično slabih reprezentacija Liksemburga i Makedonije.\nNa žalost reprezentacija Belorusije, ne može dalje od 4 mesta na tabeli šta god da uradi na preostalim mečevima.\nBelorusija ima samo jednu pobedu u gostima na 12 mečeva, sa skorom od 3 nerešene i 8 izgubljenih mečeva. Jedinu pobedu su ostvarili u gostima u Martu ove godine protiv reprezentacije Makedonije sa 1:2.\nTakođe veliki problem Belorusije je napad, pošto su postigli samo 7 golova na 8 mečeva kvalifikacija.\nProšle godine su se sastali u kvalifikacijama Belorusija i Slovačka, kad su domaćini poraženi sa velikih 1:3.\nSlovačka će biti jako motivisana da pobedi na ovom meču i da konačno po prvi put obezbedi plasman na EURO 2016. Ukoliko pobede Belorusiju danas pred svojim navijačima plasman im je zagarantovan. Ovo im je poslednji meč pred svojim navijačima koji su sigurno spremni i željni proslave plasmana na Euro 2016. Sa druge strane Belorusija nema nikakvih izgleda za plasman, tako da će ovaj meč za njih biti revijalni. Kvota na pobedu domaćina je veća nego što smo očekivali, tako da vam predlažemo da na ovom meču igrate na pobedu domaćina, pobeda domaćina plaća 1,57.\nTag Euro 2016 HOT\nRazočarni igrači Fantazi fudbala, kao i navijači Mančester Sitija


Kako da vodom sperete negativnost i očistite auru: probajte čudesnu meditaciju pod tušem — Meditacija i relaksacija — Stranica 1 od 2 — Lovesensa.rs\nMeditacija tokom tuširanja je izvrstan način da se vratimo svojim telima i bez osuđivanja naučimo da nam bude prijatno u našoj koži!\nTehnika meditacije koja opisuje osvešćenost kao "povratak čulima "– na način da posvetite punu pažnju bez osuđivanja na ono što vaše telo oseća, na ono što vidite, čujete, jedete i mirišete. Drugim rečima, primetiti sve što vam u ovom trenutku nude čula. Kad izađete iz svoje glave i vratite se često ostavljate iza sebe priče koje nam naše misli pričaju o onome što se događa i vraćate se sirovom doživljaju onoga što se događa sada.\nFokusiranje na sada ne deluje samo terapeutski, pružajući nam predah od teskobnog ili stresnog razmišljanja, nego nas približava stvarnosti svakog trenutka. Možete sebi dozvoliti stvarni odmor od razmišljanja i prisustvovati zenovskoj jednostavnosti obraćanja pažnje na sve oko sebe.\nZa vreme tuširanja možete imati izvrsnu priliku da svaki dan priđete svojim čulima na pravi način, da na primer osetite temperaturu vode ili prisno osetite sapun na koži. Fokusiranje na čulna iskustva tokom tuširanja sa punom i nepodeljenom pažnjom, otvara vrata jasnoj i otvorenoj svesti koja trenutno donosi spokoj i slobodu.\nMirisanje sapuna, slušanje kako voda teče ili osećaj trljanja šampona na teme su lepa iskustva fokusiranja i vežbanja osvešćenosti za vreme tuširanja, na način da se oslobodite uspomena iz prošlosti, pustite planove za budućnost i vratite namernu i fokusiranu pažnju na sada.\nMeditacija na znači uvek mirno sedenje na tlu, pogotovo kada je reč o vežbanju osvešćenosti ili koncentracije. Inače, Buda je podučavao o četiri trenutka za praktikovanje osvešćenosti – tokom sedenja, stajanja, hodanja i ležanja, što zapravo znači sve vreme, zato se razumnim čini i uključiti vreme tokom tuširanja.


Radnici u Upravnoj zgradi\nRadnici fabrike namenske industrije „Zastava oružje“ iz Kragujevca upali su u ponedeljak u Upravnu zgradu fabrike, koju su ranije istog dana zaposele jake policijske snage, u očekivanju dolaska članova Nadzornog odbora i novoimenovanog direktora.\nNezadovoljstvo radnika izazvala je smena dosadašnjeg direktora Radeta Gromovića i imenovanje penzionisanog oficira Vojske Srbije Milojka Brzakovića.\nSituacija u Upravnoj zgradi kragujevačke fabrike oružja u kojoj se nalazi nekoliko stotina nezadovoljnih radnika i veliki broj policijaca je napeta, ali za sada nema incidenata. Dragan Ilić, predsednik Sindikalne organizacije te fabrike izjavio je radiju Slobodna Evropa da je prisustvo policije izazvalo napetost radnika koji nemaju nikakve destruktivne namere.\nRadnici ispred Upravne zgrade "Zastava oružje"\n“Jutros su jake policijske snage ušle u krug fabrike i u Upravnu zgradu. Ušli su iz nama nepoznatih razloga i sa kojim motivima. Radnici su na to odgovorili upadom u upravnu zgradu i sada je u njoj više stotina radnika fabrike i mnogo policajaca koji čekaju ishod. Za sada nema nikakvih incidenata, ali je situacija veoma napeta i ljudi su nervozni”, rekao je Ilić.\nNadzorni odbor fabrike „Zastava oružje“ je proteklog vikenda, na sednici održanoj u Beogradu, smenio dosadašnjeg direktora Radeta Gromovića i na njegovo mesto imenovao Milojka Brzakovića, penzionisanog oficira Vojske Srbije.\nIlić kaže da su radnici nezadovoljni načinom izbora novog direktora i smenom dosadašnjeg prvog čoveka koji je već ugovorio izvozne poslove lovačkog i sportskog oružja, vredne nekoliko desetina miliona dolara. Oni zbog toga strahuju za realizaciju tih ugovora, zbog čega smatraju da sada nije trenutak za smenu menadžmenta, jer bi sve to moglo da destabilizuje najstariju kragujevačku fabriku.\n“Glavni razlog je što sada fabrika ima ugovorene izvozne poslove u vrednosti od oko 80 miliona dolara i što se plate redovno isplaćuju. Mi zahtevamo da se održi kontinuitet zarada i da neko ko treba sutra da preuzme fabriku garantuje svojim planovima ili već Vlada treba da garantuje svojim odlukama da fabrika neće ući u poslovne probleme”, kaže Ilić.\nOn ističe da se izboru novog direktora protivi 1.500 radnika, i da u rešavanje ovog problema hitno treba da se uključe Ministarstvo odbrane i Vlada Srbije.\n“Iskustva nam govore da ova fabrika nikome nije potrebna više nego našim radnicima i naši zahtevi su jasni da u ovoj situaciji kedino ministar odbrane i Vlada republike Srbije može da posreduje i da vidimo u kom pravcu će se kretati poslovanje fabrike Zastava oružje”, rekao je Ilić.\nU međuvremenu oglasio se ministar odbrane Bratislav Gašić, koji je rekao da Ministarstvo odbrane donosi odluke u interesu radnika i da niko državu ne može ucenjivati po tom pitanju. Ministar je istakao je da je u Srbiji postala praksa da se pokušava da se sve dobije kroz ucene i pritisak, što se ne može tolerisati i dozvoliti. On je podsetio da je fabrika "Zastava oružje” najveći poreski dužnik državi od svih namenskih industrija. "Njihove poreske obaveze višestruko prevazilaze ukupnu vrednost kapitala fabrike i valjda je normalno da bivši direktor Rade Gromović, bude sklonjen sa tog mesta", poručio je Gašić.


Prevod tekstova iz oblasti sociologije obrazovanja\nPrevod tekstova iz oblasti sociologije obrazovanja - Audio verzija\nSama činjenica da sociologija spada u red relativno mladih nauka, budući da je nastala tek u 19. veku, definitivno ne znači da sociološka misao nije postojala i ranije. Naprotiv, smatra se da su još antički grčki filozofi itekako proučavali društvo i sve njegove segmente, pa čak i to kako utiče obrazovanje na pojedinca, odnosno na celokupno društvo kome on pripada, što znači da su proučavali uticaj obrazovanja i na mikro i na makro planu, te na taj način udarili temelje sociologiji obrazovanja.\nPojam obrazovanje se definiše kao takozvano generalno znanje, ali i kao sticanje određenih veština, te upoznavanje i prihvatanje kvalitetnog i dobrog razmišljanja, a u najvišem stupnju obrazovanje podrazumeva sticanje mudrosti.\nPosebno je zanimljivo što je sociologija obrazovanja, koja spada u jednu od socioloških disciplina, usmerena upravo na proučavanje važnosti obrazovanja na pojedinca i društvo u celosti, a kroz njen razvoj su se smenjivale brojne teorije. Svaka od tih teorija na drugačiji način sagledava uticaj i važnost obrazovanja za pojedinca, odnosno grupu kojoj on pripada, te društvo u celini.\nTako su se, između ostalih razvile takozvana funkcionalna teorija prema kojoj je obrazovanje, odnosno školovanje, te škola kao institucija, najvažnija za pojedinca i društvo. Zagovornici ove teroije su tvrdili da se pojedinac i društvo mogu spojiti isključivo putem različitih vrsta obrazovnih institucija. Tu je i takozvana manifestna teorija, koja obrazovanje, odnosno obrazovne institucije smatra važnim za socijalizaciju i prenošenje tradicije, ali istovremeno obrazovne institucije smatra vrlo važnim za sticanje različitih položaja u jednom društvu. Pored ove dve teorije, vremenom se javila i takozvana konfliktna teorija o obrazovanju, koja je vrlo bitna za sociologiju obrazovanja, jer njeni zagovornici smatraju da je škola zapravo samo jedan od sistema represije u jednoj državi, koji isključivo služi za širenje važeće ideologije.\nSvim ovim teorijama, ali i mnogim drugim se bavi upravo sociologija obrazovanja, a stručnjaci na ovom polju u današnje vreme imaju pune ruke posla, jer se uticaj koji obrazovanje ima na društvo u celini neprekidno menja. Zato su oni fokusirani na različita istraživanja, te se često organizuju susreti sociologa iz celog sveta koji su specijalizovani upravo za ovu oblast, a sa ciljem unapređenja obrazovanja sa stanovišta važnosti za jedno društvo u celini.\nPored uobičajenih rezultata istraživanja koji se mahom objavljuju u specijalizovanim časopisma, često možemo da čitamo i brojne tekstove iz oblasti sociologije obrazovanja koje pišu vodeći stručnjaci iz ove oblasti i koji su namenjeni kako za uže naučne krugove, tako i za sve one ljude koji su zainteresovani za polje delovanja ove grane sociologije.\nŠta je sociologija obrazovanja?\nJedna od najopštijih definicija podrazumeva da je sociologija obrazovanja naučna disciplina koja se bavi proučavanjem uticaja obrazovanja na društvo. Bliže određenje bi bilo da je reč o nauci koja proučava kakv uticaj ima obrazovanje pojedinca, ali i grupe ljudi na društvo, odnosno kakav uticaj imaju različiti vidovi obrazovnih institucija na pojedinca, te društvenu grupu kojoj on pripada.\nSmatra se da se sociologija obrazovanja razvijala još od antičkih vremena, kao uostalom i opšta ili klasična sociologija, ali da su joj zvanični temelji udareni tek kasnije. Podaci pokazuju da su zvanični udžbenici za ovu granu sociologije nastali relativno skoro, odnosno na samom početku 20. veka.\nDanas su u svetu brojni udžbenici, ali i specijalizovani časopisi koji se bave ovom oblašću nauke. Takođe, često se javljaju i prevodi tekstova iz oblasti sociologije obrazovanja čiji su autori svetski priznati stručnjaci iz ove oblasti i koji imaju za cilj da približe svoja saznanja svakome ko je zainteresovan, a ne isključivo stručnjacima.\nMeđutim, kod prevođenja tekstova iz oblasti sociologije obrazovanja treba biti naročito obazriv, jer je reč o stručnim tekstovima, pa je vrlo važno da se ovaj posao poveri onim osobama koje su specijalizovane baš za prevođenje tekstova iz ove oblasti.\nNajbolji način da dobijete profesionalan prevod\nA svakako najbolji način da dobijete profesionalan prevod tekstova iz oblasti sociologije obrazovanja jeste da ga prepustite nama! Prevodilački centar Akademije Oxford sa ponosom ističe da se među brojnim stručnjacima koji su zaposleni u našem timu nalaze i oni koji su specijalizovani za prevođenje tekstova iz oblasti sociologije obrazovanja. To znači da oni, uz visok nivo znanja određenog jezika imaju i sasvim dovoljno iskustva u prevođenju tekstova iz oblasti sociologije obrazovanja, ali i znanja iz ove grane sociologije, što je sasvim dovoljan razlog da ovaj odgovoran posao prepustite nama.\nIako vama možda ne izgleda tako, prevod tekstova iz oblasti sociologije obrazovanja zaista jeste odgovoran posao i mogu ga raditi samo pravi profesionalci, jer su u pitanju stručni tekstovi, te jedna greška u prevodu može napraviti prilično mnogo neprijatnosti i autoru teksta, ali i časopisu koji takav prevod objavljuje. Upravo iz tog razloga se posebna pažnja obraća na odabir adekvatnog prevodioca. Ali, vi ste došli na pravo mesto i sigurno nemate nikakvog razloga za brigu kada prevođenje tekstova iz oblasti sociologije obrazovanja prepustite nama.\nU našem timu se nalaze prevodioci specijalizovani za rad na preko 35 svetskih jezika, koji pored klasičnog prevođenja koje podrazumeva prevod sa stranog jezika na srpski i obrnuto, po zahtevu klijenta mogu uraditi i prevod tekstova iz oblasti sociologije obrazovanja sa jednog stranog jezika na drugi, isto strani jezik.\nIzbor jezika za koje su kvalifikovani članovi našeg tima je zasita veliki, pa ćemo pomenuti samo neke od njih: ruski, engleski, italijanski, španski, francuski, nemački, grčki, bugarski, makedonski, mađarski, turski, korejski, kineski, finski, japanski, estonski, holandski, poljski i mnogi drugi. Upravo iz tog razloga smo sigurni da će svako kome je potreban prevod tekstova iz oblasti sociologije obrazovanja kod nas pronaći prevodioca koji mu je potreban, te dobiti kvalitetan i profesionalno urađen prevod po najpristupačnijoj ceni.\nDetalji o prevođenju tekstova iz oblasti sociologije obrazovanja\nTekstove nam možete poslati skenirane, na meil ili ih možete doneti lično u bilo koju od naših poslovnica, koje se trenutno nalaze na preko 20 lokacija širom Srbije. Pored toga, možete nam ih poslati preporučenom pošiljkom preko "Pošte Srbije" ili kurirskom službom na adresu bilo koje poslovnice Akademije Oxford.\nNe zaboravite da prilikom slanja naglasite i kako želite da mi vama dostavimo preveden materijal, odnosno da li ćete ga preuzeti lično ili želite da vam ga pošaljemo na meil. Ukoliko zahtevate, možemo vam ga poslati i pouzdanom kurirskom službom na adresu koju navedete, ali cena ove usluge nije uračunata u cenu prevoda, tako da se naplaćuje nezavisno od nje.\nZvaničan standard koji važi u prevodilačkom svetu, a prema čijim pravilima se rukovodimo i mi pod jednom stranom prevoda smatra tekstualni sadržaj ukupne dužine 1 800 karaktera, sa uračunatim razmacima. Jedino kada se cena razlikuje, jeste kada klijent zahteva prevod u kraćem vremenskom roku od onoga koji mu ponudi naš predstavnik. Mi ćemo, naravno učiniti sve da ispoštujemo zahtev klijenta, pod uslovom da nam dostavi blagovremeno sav materijal koji očekuje da prevedemo. U ovom slučaju se cena formira prema pravilima pomenutog standarda, stim što se obračunava i poseban dodatak, takozvani dodatak za hitnost, čija visina zavisi od broja strana i zadatog roka za izradu prevoda.\nMožda nema potrebe, ali svakako naglašavamo da su svi tekstovi koje nam pošaljete na prevod, te podaci koje oni sadrže u potpunosti zaštićeni, jer nam je sigurnost i zaštita podataka vrlo važna, pa se i naši zaposleni prema svim materijalima koji su im dostupni ponašaju maksimalno korektno i profesionalno.\nAko imate neko pitanje vezano za prevođenje tekstova iz oblasti sociologije obrazovanja, slobodno nas kontaktirajte i mi ćemo vrlo rado razjasniti sve što vam nije jasno u vezi sa ovom temom!\nIzračunajte okvirnu cenu prevoda tekstova iz oblasti sociologije obrazovanja\nSpisak gradova u kojima prevodimo tekstove iz oblasti sociologije obrazovanja:\nTekstovi iz oblasti sociologije obrazovanja prevod i overa


Od 2002. do 2016. godine u fabriku cementa Lafarž Srbija u Beočinu uloženo je 120 miliona evra u tehnološku modernizaciju fabrike.\nOd tih sredstava značajan deo utrošen je za očuvanje životne sredine, kao i za odgovorno upravljanje otpadom – rečeno je na promociji brošure posvećene rešenjima za očuvanje prirodnih resursa i odgovornog upravljanja otpadom u organizaciji udruženja Cementna industrija Srbije koja je održana u Lafaržovoj fabrici u Beočinu.\nPrema rečima Rolanda Fekete iz Lafarža, jedan od velikih izazova sa kojima se danas u svetskim okvirima suočava cementna industrija jeste poslovanje u skladu sa principima održivog razvoja. I Lafaržova fabrika u Beočinu je usmerila veliki deo svojih aktivnosti ka unapređenju kvaliteta života i uslova rada, kao i smanjenju uticaja na životnu sredinu. U okviru tih aktivnosti među najvažnije se svrstava štednja neobnovljivih prirodnih resursa koja se postiže procesom koprocesuiranja.\nTaj proizvodni postupak podrazumeva upotrebu otpadnih materijala odgovarajućeg sastava i kvaliteta za ponovno iskorišćavanje energije i materijala u proizvodnji cementa, čime se smanjuje korišćenje mineralnih sirovina i prirodnih fosilnih goriva.


Narodna i univerzitetska biblioteka RS digitalizovala stara izdanja na italijanskom jeziku - Glas Srpske\nNarodna i univerzitetska biblioteka RS digitalizovala stara izdanja na italijanskom jeziku\nA.G. 15.04.2020 15:06\nBANjALUKA - Narodna i univerzitetska biblioteka Republike Srpske, Univerzitetska biblioteka iz Beograda i Udruženje Adligat/Biblioteka Lazić izdvojili su iz svojih fondova vrijedna i stara izdanja štampana na italijanskom jeziku i digitalizovali ove materijale te ih učinili dostupnim u javnom pristupu.\nOvo je vid podrške narodu Italije u najtežim danima borbe sa epidemijom virusa korona.\n- Boravak u kućnim uslovima karantina i socijalno distanciranje lakše je provesti uz pisanu riječ i zanimljivu knjigu i cilj ustanova koje su pokrenule ovaj protal je da se obezbijedi što veća količinu tesktova na italijanskom jeziku u ovom teškom trenutku za narod Italije. Čitajući o sopstvenoj istoriji i upoznajući je prestajemo da budemo zatvorenici vremena i mjesta na kome smo rođeni, a svaka istorija nosi pouke i saznanja o nepromjenjivoj prirodi čovjeka. Istorija nas uči da je ova priroda takva da čovjek, uvijek tragajući za boljim, ponekad baš u trenucima najvećih kriza i patnji, može da dostigne najviše stepene humanosti i lepote kreativnog stvaranja – navodi se u zajedničkom saopštenju ovih institucija.\nU saopštenju se dodaje da “istorija nas uči, da je veo kojim civilizacija prekriva ono životinjsko u čovjeku tanak, i da se u vrijeme krize lako može pocijepati i osloboditi ono najgore u pojedincima i društvima”.\n- Stoga saznajući o istoriji moramo da se učimo da pazimo da nam se ovo drugo ne dogodi, ma kako izazovi bili veliki, a da se nadamo da će se trenuci, u kojima kao pojedinci i kao društva dostižemo one visine humanosti, empatije i solidarnosti zbog kojih smo ponosni što smo pripadnici ljudskog roda, odigravati u svim vremenima, pa i onima krize, kakva upravo prolazimo. Zbog toga čitanje i saznavanje o istoriji nije samo razbribriga, iako svakako može biti dobra zabava, nego je i mnogo više – navedeno je u saopštenju.


Novo geopolitičko pitanje: Retki metali\nPreko ramena > Tehnologija > Novo geopolitičko pitanje: Retki metali - Povampireni rudnici\nAutor Vladimir Andonov 2011/7/20\nU želji da pod što povoljnijim uslovima nabave retke metale koji čine osnovu većine visokotehnoloških proizvoda, zapadne zemlje su širom otvorile monopolska vrata Kini, koja sada, pod parolom održivog razvoja, višestruko uslovljava kupovinu ovih sirovina. To je primoralo najrazvijenije da počnu da ulažu u izgradnju rudnika na drugim destinacijama, a u slučaju Amerike i Australije i da ponovo otvaraju stare rudnike, zatvorene zbog zaštite životne sredine.\nNa nedavnoj konferenciji Federacije nemačke industrije (BDI) upozoreno je da je tržište retkih metala „postalo kritično“, nakon što je Kina prošle godine uvela nove restrikcije na njihov izvoz koji je tokom poslednje decenije već smanjila za 40%. Reč je o ukupno 17 retkih metala - skandijumu, itrijumu i 15 lantanoida, koji zahvaljujući jedinstvenim svojstvima čine osnovu za izradu mnogih visokotehnoloških proizvoda bez kojih je savremeni život postao nezamisliv – od računarskih diskova i mobilnih telefona, preko automobila do radara i satelita.\nKina poseduje trećinu svetskih rezervi i više od 90% tržišta retkim metalima, čije značajne količine imaju i SAD, Kanada, Kongo, Južna Afrika, Brazil i još neke zemlje, ali su obustavile njihovu eksploataciju tokom devedestih prošlog veka zbog jeftinih kineskih isporuka tih ruda. Međutim, krajem prošle godine, zvanični Peking je započeo sređivanje stanja u tom sektoru zatvaranjem nelegalnih rudnika, postavljanjem strožih ekoloških standarda i ograničavanjem izvoza. Kineska proizvodnja ovih metala je 2009. dostigla 120.000 tona od 124.000 tona koliko je ukupno proizvedeno na svetskom tržištu. U prvoj polovini ove godine, Kinezi su smanjili plan njihovog izvoza za 35% u odnosu na isti period lane, skresavši izvozne kvote za 72% u drugoj polovini prošle godine. Dodatno, u cilju zaštite ovog retkog resursa, od aprila je povećan i porez na eksploataciju retkih metala i to oko 10 puta. Istovremeno, najavljeno je osnivanje udruženja koje će uključivati najveće kineske proizvođače tih minerala i pod nadzorom vlade upravljati ovim sektorom. Kako je početkom godine objavilo kinesko ministarstvo finansija, 31 kineska kompanija je dobila dozvolu za izvoz 14.446 tona sirovina u 2011. godini.\nMere pooštravanja naišle su na kritike stranih proizvođača visokotehnoloških proizvoda, jer je cena pojedinih retkih elemenata prošle godine rasla čak za 130%. Uvoznici retkih metala sada moraju da odluče da li će smanjiti upotrebu ovih sirovina i pokušati da ih zamene nekima koje su dostupnije, da li će se okrenuti istraživanju sopstvenih i rezervi u drugim zemljama, ili će odabrati opciju koju Kina verovatno i priželjkuje – da strane kompanije presele određene industrije, pre svega proizvodnju električnih vozila na kinesku teritoriju. Sa svoje strane, kineska vlada kao obrazloženje za restrikcije navodi da bi sa sadašnjim nivoom proizvodnje rezerve ovih metala u Kini potrajale još svega 15 do 20 godina. Stoga je zvanični Peking već sada počeo sa stvaranjem strateških rezervi, kako bi ojačao dominaciju na svetskom tržištu. Skladišta kapaciteta 39.800 tona izgrađena su u provinciji Unutrašnja Mongolija, sa planom da se uskladište količine i do 100.000 tona. Kineske firme rade i na otkrivanju novih nalazišta ovih metala, pa je tako tokom marta na istoku Kine, u provinciji Džeđang, nakon višegodišnjeg istraživanja otkriveno veliko nalazište skandijuma, sa procenjenim rezervama od preko 70 tona. Osim toga, nalazište je bogato i srebrom, olovom, cinkom i kadmijumom, a ukupna vrednost otkrivenih metala procenjuje se na više od 10,6 milijardi dolara.\nAmerika je do 1980. godine bila vodeći svetski proizvođač ovih metala, a danas je zajedno sa Australijom započela ponovno otvaranja sopstvenih rudnika, zatvorenih kada su na trzištu postale dostupne daleko jeftinije kineske sirovine. Američka kompanija „Molycorp“ je saopštila da je proizvodnja u njenom rudniku retkih metala obnovljena, nakon više od osam godina tokom kojih je bio zatvoren zbog zaštite životne sredine. Rudnik se nalazi u Kaliforniji a rezerve retkih metala procenjuju se na oko 20 miliona tona. Pomenuta kompanija planira da u 2011. iskopa tri hiljade tona, a da do kraja 2012. godine dostigne godišnju proizvodnju od 20.000 tona sirovina, kao i da izgradi novo postrojenje za separaciju rude. Da bi smanjili zavisnost od kineskog izvoza i u zapadnoj Australiji je najavljena izgradnja rudnika namenjenog eksploataciji retkih metala, u koji će australijska kompanija „Linas“ uložiti 542 miliona dolara.\nKrajem prošle godine, jedna japanska trgovinska kuća saopštila je da će u Indiji izgraditi pogon za proizvodnju retkih metala, kako bi zaobišla kineska uslovljavanja na tržištu, a istovremeno Japan je započeo i saradnju sa Mongolijom na razvoju novih rudnika za te namene. U proteklih nekoliko meseci, smanjivanje izvoza retkih metala najviše je pogodilo proizvođače hibridnih vozila „Nisan“, „Hondu“ i „Tojotu“. Japanske kompanije, uključujući "Hitači metals" i "Tojota motor", počele su da razmatraju mogućnost saradnje sa partnerima kod kuće i u inostranstvu radi obezbeđivanja tih minerala, a Japan, inače najveći svetski potrošač retkih metala, sada razmatra i mogućnost da postane centar za recikliranje starih elektronskih uređaja. „Tojota“, najveći proizvođać kola na svetu, već je počela da razvija novi tip električnog motora kojim će se smanjiti zavisnost od retkih metala ali i troškove izrade. Japanska vlada i kompanije planiraju da u cilju smanjenja zavisnosti od kineskog izvoza retkih metala za trećinu (za oko 10.000 tona sa sadašnjih 30.000 tona) ulože u različite projekte 1,34 milijarde dolara. Ministarstvo privrede Japana odabralo je 110 kompanija koje će primiti subvencije od 33,1 milijarde jena u cilju pronalaženja drugih izvora repromaterijala, uz dodatnih 9 milijardi jena investicija kako bi se podstaklo učešće i drugih kompanija.\nKritično za Evropu\nU Evropi nema rudnika retkih metala, pa se sirovine dobijaju reciklažom starih preklopnika, kompjutera, magneta i vozila. U novembru 2008. godine Evropska komisija je pokrenula inicijativu da se kompanijama olakša pristup sirovinama unutar i izvan EU, kao i da se poveća količina sirovina dobijenih od reciklaže. Godinu dana kasnije Komisija je verifikovala ekspertsku grupu koja je 2010. objavila listu 14 sirovina, kritičnih za ekonomiju EU, odnosno koje je teško nabaviti. Među njima su volfram, tantal, kobalt, magnezijum, grafit i većina metala iz grupe 17 retkih metala. Tim povodom, nekadašnji nemački ministar ekonomije Rajner Bruderle predložio je da se pod okriljem Svetske trgovinske organizacije sačini dogovor koji bi osigurao minimum konkurencije radi očuvanja svetskog tržišta retkih metala. EU je zajedno sa Amerikom i Meksikom 2009. već podnela tužbu Svetskoj trgovinskoj organizaciji protiv Kine zbog uslovljavanja oko izvoza ovih sirovina, a o tome je bilo reči i tokom poslovnog samita Evrope i Kine u Briselu u oktobru 2010.\nGeneralni direktor STO Paskal Lami je, međutim, ukazao da u situaciji kada su određene sirovine, kao što je slučaj sa retkim metalima, dominantno koncentrisane u pojedinim zemljama, „nije lako naći jednostavno rešenje“. Tim pre što su zapadne zemlje, u želji da do dragocenih sirovina dođu pod što povoljnijim uslovima, i same doprinele kineskoj monopolizaciji ovog segmenta tržišta.\nUticaj na cene\nSmanjeno snabdevanje retkim metalima u nekim industrijama ne utiče značajnije na povećanje cena jer se koriste u malim količinama u proizvodnji, kao što je slučaj sa prenosivim računarima, gde neophodna količina ovih sirovina košta svega jedan dolar. Ali za mnoge druge proizvode, retki metali imaju ključnu ulogu. Na primer, neodimijum se koristi pri izradi magneta za čvrste diskove, zvučnike i mobilne telefone. Cena neodimijum oksida, koji se upotrebljava u magnetima za proizvode „Blekberi“ mobilnih telefona, povećana je više od četiri puta za kilogram, dok potražnja za njim raste od 15 do 20% godišnje. Neodimijum se, takođe, koristi u mini hard diskovima u laptopovima i slušalicama za „Eplov“ „Aj Pod“.


Poslovna analitika i odlučivanje - BI | Coming Computer Engineering\nKao što za naftu kažemo da je crno zlato, slobodno možemo reći da su informacije zlato u poslovnom svetu. Onaj ko uspe da ih iskoristi na pravi način – zasigurno dobija.\nBusiness inteligennce rešenja pružaju podršku prilikom poslovnog odlučivanja i na taj način ojačavaju vašu poslovnu strategiju. Dobro postavljena strategija, na osnovu pravih informacija, jedan je od ključnih elemenata uspešnog poslovanja.\nBI (Business Intelligence) sistemi su alat za poslovno izveštavanje. Korišćenjem tih alata menadžment dobija tačnu i brzu informaciju na osnovu transakcionih podataka iz ERP sistema. BI sistemi su projektovani tako da omogućavaju obradu velikog broja podataka u veoma kratkom vremenskom roku, radi kreiranja poslovnih izveštaja za donošenje poslovnih odluka. BI sistemi daju izveštaje na osnovu kojih je moguće pratiti trendove, pronalaziti zakonitosti izmedju nekih naizgled nepovezanih pojava, pa čak i predvidjati dogadjaje sa visokom verovatnoćom ostvarenja.\nBI rešenja, nasuprot transakcionim izveštajima iz ERP‑a, maksimalno su indeksirana za obradu većeg broja podataka i sabiranja, tako da velikom brzinom mogu da dostave podatke o, na primer, prodaji u poslednjih pet meseci, poredjenje najbolje prodavanih artikala te godine sa prethodnom i slično. Osim toga, BI izveštaji su i interaktivni: ako pri prvom pregledu vidimo neki lošiji rezultat, klikom na taj rezultat možemo dobiti informaciju zašto je to tako, odnosno prikaz po nekoj dimenziji, npr. odeljenje ili prodavac. Tako nas BI izveštaji, odnosno informacije koje oni pružaju tokom pregleda, vrlo lako mogu dovesti do izvora problema, odnosno uskog grla, iako su baze podataka ogromne i na njima radi veći broj korisnika.\nTakodje, moramo istaći i jednostavnost BI sistema koji pružaju mogućnost da svako, u delokrugu svog poslovanja, može u samo nekoliko poteza dobiti željeni izveštaj. Na ovaj način, ušteda u vremenu i brzina donošenja adekvatne odluke direktno povećava produktivnost preduzeća.\nAlati za poslovno izveštavanje, analitiku i odlučivanje\nPodrška poslovnom odlučivanju


LG “5 Godina Bez Brige Program” Cinema 3D Promocija (1. Oktobra 2011 - 31. Decembra 2011)\nTokom “5 godina LG Bez Brige” programa možete kupiti po specijalnim uslovima realistični 3D TV koji će Vam pružiti mnoštvo mogućnosti. Ukoliko kupite LG 3D TV nove generacije (distribuiran od strane LG Electronics Magyar Kft.) u periodu od 1-og Oktobra 2011 i 31-og Decembra 2011* u Srbiji, “5 godina LG Bez Brige” omogućava sledeće pogodnosti: U toku prve dve godine LG daje punu garanciju – snosi troškove radne snage u slučaju popravke, besplatne rezervne delove I besplatne troškove dolaska servisera, u slučaju da se uređaj može popraviti na licu mesta. U toku treće, četvrte I pete godine LG snosi troškove radne snage u slučaju popravke, kao I besplatne rezervne delove (Besplatni troškovi dolaska servisera nisu uključeni) “5 godina LG Bez Brige” je validna od dana kupovine I biće produžena za period koji uređaj provede na popravci (u slučaju kvara) Svaka popravka se mora ubeležiti na LG garantnom listu I list se mora čuvati tokom perioda od 5 godina.\nTokom “5 godina LG Bez Brige” programa možete kupiti po specijalnim uslovima realistični 3D TV koji će Vam pružiti mnoštvo mogućnosti.\nUkoliko kupite LG 3D TV nove generacije (distribuiran od strane LG Electronics Magyar Kft.) u periodu od 1-og Oktobra 2011 i 31-og Decembra 2011* u Srbiji, “5 godina LG Bez Brige” omogućava sledeće pogodnosti:\n1. U toku prve dve godine LG daje punu garanciju – snosi troškove radne snage u slučaju popravke, besplatne rezervne delove I besplatne troškove dolaska servisera, u slučaju da se uređaj može popraviti na licu mesta.\n2. U toku treće, četvrte I pete godine LG snosi troškove radne snage u slučaju popravke, kao I besplatne rezervne delove (Besplatni troškovi dolaska servisera nisu uključeni)\n3. “5 godina LG Bez Brige” je validna od dana kupovine I biće produžena za period koji uređaj provede na popravci (u slučaju kvara)\n4. Svaka popravka se mora ubeležiti na LG garantnom listu I list se mora čuvati tokom perioda od 5 godina.\nFiskalni račun I popunjena garancija, kao I sertifikat koji možete skinuti sa sledećeg linka su potrebni I dovoljni dokumenti kako bi ušli u “5 godina LG Bez Brige” program.\n* Modeli koji učestvuju u programu: 32LW4500, 32LW5500, 32LW570S, 42LW4500, 42LW5500, 42LW570S, 42LW650S , 47LW4500, 47LW5500, 47LW570S, 47LW650S, 55LW4500, 55LW5500, 55LW570S, 55LW650S, 32LW5590, 32LW579S, 42LW5590, 42LW579S, 42LW659S, 47LW5590, 47LW579S, 47LW659S, 47LW980S, 55LW5590, 55LW579S, 55LW659S, 55LW980S.